<p id="yui_3_16_0_1_1427954216632_55642"><strong id="yui_3_16_0_1_1427954216632_55641">Προσοχή στις εξορμήσεις  στην ύπαιθρο κατά την διάρκεια του Πάσχα, αλλά  και ολόκληρη την Άνοιξη συνιστούν οι οφθαλμίατροι καθώς καιροφυλακτούν οι αλλεργίες.</strong></p>
<p id="yui_3_16_0_1_1427954216632_55639">Η  <strong id="yui_3_16_0_1_1427954216632_55640">αλλεργική επιπεφυκίτιδα κάνει θραύση την εποχή αυτή,</strong>είναι ιδιαίτερα ενοχλητική και μπορεί να διαρκέσει και πάνω από μια εβδομάδα.</p>
<p id="yui_3_16_0_1_1427954216632_55638"><strong id="yui_3_16_0_1_1427954216632_55637">Όσοι υποφέρουν από αλλεργική επιπεφυκίτιδα και το γνωρίζουν θα πρέπει προληπτικά να πάρουν τα φάρμακα τους πριν από την εξόρμηση τους.</strong></p>
<p id="yui_3_16_0_1_1427954216632_55648"><strong id="yui_3_16_0_1_1427954216632_55647">«Η χρήση των γυαλιών ηλίου και το συχνό πλύσιμο των χεριών μπορούν να μας προφυλάξουν από την αλλεργική επιπεφυκίτιδα»</strong>τονίζει ο  διαπρεπής χειρουργός οφθαλμίατρος, Διδάκτωρ της Ιατρικής Σχολής Αθηνών κ. <strong>Ιωάννης Α. Μάλλιας.</strong></p>
<p id="yui_3_16_0_1_1427954216632_55651"><strong id="yui_3_16_0_1_1427954216632_55650"> </strong></p>
<p id="yui_3_16_0_1_1427954216632_55653">Τα <strong id="yui_3_16_0_1_1427954216632_55652">βασικά συμπτώματα της  αλλεργικής επιπεφυκίτιδας</strong> είναι :</p>

<ul id="yui_3_16_0_1_1427954216632_55655">
	<li><strong>κοκκίνισμα των ματιών</strong></li>
	<li><strong>οίδημα ή πρήξιμο στα βλέφαρα  και στον επιπεφυκότα</strong></li>
	<li id="yui_3_16_0_1_1427954216632_55654"><strong>δακρύρροια</strong></li>
	<li id="yui_3_16_0_1_1427954216632_55657"><strong id="yui_3_16_0_1_1427954216632_55656">φαγούρα (Είναι τόσο έντονη που δύσκολα μπορούμε να αντισταθούμε από το να τρίψουμε τα μάτια μας και φυσικά αυτό επιδεινώνει την κατάσταση)</strong></li>
	<li id="yui_3_16_0_1_1427954216632_55659"><strong id="yui_3_16_0_1_1427954216632_55658">τσούξιμο, αίσθημα ξένου σώματος </strong></li>
</ul>
<p id="yui_3_16_0_1_1427954216632_55660">Πολλές από τις αλλεργικές εκδηλώσεις των ματιών συνοδεύονται από αλλεργικές εκδηλώσεις άλλων οργάνων, όπως η μύτη με τη μορφή της αλλεργικής ρινίτιδας</p>
<p id="yui_3_16_0_1_1427954216632_55669">  <strong><span style="text-decoration: underline;">ΑΝΤΙΜΕΤΩΠΙΣΗ  ΕΠΙΠΕΦΥΚΙΤΙΔΑΣ</span></strong></p>
<p id="yui_3_16_0_1_1427954216632_55666"><strong id="yui_3_16_0_1_1427954216632_55665">«Οι κρύες κομπρέσες και το πλύσιμο των ματιών με άφθονο κρύο νερό από τη βρύση μπορεί να ανακουφίσει τα συμπτώματα και αυτός είναι ένας απλός τρόπος πρώτης αντιμετώπισης των συμπτωμάτων»</strong>  εξηγεί  κ<strong>. Μάλλιας </strong>και συνεχίζει</p>
<p id="yui_3_16_0_1_1427954216632_55668"><strong id="yui_3_16_0_1_1427954216632_55667">«Επίσης τα τεχνητά δάκρυα μπορούμε να τα χρησιμοποιούμε άφοβα και συχνά γιατί ξεπλένουν τα μάτια από τα αλλεργιογόνα, προστατεύουν τον κερατοειδή χιτώνα και ανακουφίζουν από το αίσθημα   ξένου σώματος». </strong></p>
<p id="yui_3_16_0_1_1427954216632_55686">Αν τα συμπτώματα δεν υποχωρήσουν χρειάζεται να χορηγηθεί θεραπεία από οφθαλμίατρο.</p>
<p id="yui_3_16_0_1_1427954216632_55685">Υπάρχουν πολλών ειδών σκευάσματα σε μορφή κολλυρίων που μπορούν να δοθούν για την φαρμακευτική αντιμετώπιση των οφθαλμικών αλλεργιών. Οι κύριες κατηγορίες φαρμάκων είναι τα <strong>αντιισταμινικά</strong>, οι <strong>σταθεροποιητές των μαστοκυττάρων</strong> και τα <strong>κορτικοστεροειδή</strong> (κορτιζόνη).</p>
 Τα αντιισταμινικά αναστέλλουν τη δράση της ισταμίνης και κατά συνέπεια τη φαγούρα, το πρήξιμο (οίδημα), το κοκκίνισμα κτλ. Οι σταθεροποιητές των μαστοκυττάρων δρουν προληπτικά ώστε όταν περάσει η δράση του αντισταμινικού και ξαναεκτεθούμε στο αλλεργιογόνο να μην εμφανιστούν τα συμπτώματα καθόλου ή σε πολύ μικρότερο βαθμό.

Σήμερα υπάρχουν νέα και πολύ αποτελεσματικά <strong>αντιαλλεργικά φάρμακα</strong> που συνδυάζουν σε ένα κολλύριο και το αντισταμινικό και τον σταθεροποιητή των μαστοκυττάρων. Έτσι με την χρήση των σταγόνων αυτών δυο φορές την ημέρα έχουμε μια καταπληκτική βελτίωση των συμπτωμάτων και της κλινικής εικόνας.

<strong>«Τα παραπάνω φάρμακα και οι ειδικά οι σταθεροποιητές των μαστοκυττάρων μπορούν να δοθούν προληπτικά λίγο καιρό πριν ξεκινήσει η εποχή που εμφανίζεται η αλλεργία αν υπάρχει μια εποχιακή αλλεργική επιπεφυκίτιδα που μας κάνει να υποφέρουμε κάθε χρόνο. Η προληπτική αγωγή βοηθά στο να μην εκδηλωθεί η αλλεργία όταν εκτεθούμε στο αλλεργιογόνο»</strong>καταλήγει <strong>ο κ Μάλλιας</strong>.
<p id="yui_3_16_0_1_1427954216632_55687">Τα αντιισταμινικά από το στόμα σε μορφή χαπιών είναι άλλο ένα όπλο που μπορούν να χρησιμοποιήσουν οι οφθαλμίατροι, ειδικά σε άλλες μορφές αλλεργίας που αφορούν και άλλα όργανα όπως η αλλεργική ρινίτιδα. Η δράση των χαπιών αυτών είναι αποτελεσματική και στις αλλεργικές επιπεφυκίτιδες αλλά είναι λιγότερο αποτελεσματική από την τοπική θεραπεία. Η τοπική θεραπεία αντίθετα μπορεί να είναι αποτελεσματική και στην αλλεργική ρινίτιδα που συνοδεύει πολύ συχνά την αλλεργική επιπεφυκίτιδα καθότι τα κολλύρια περνούν στη μύτη μέσω του δακρυϊκού πόρου και την δακρυϊκής οδού.</p>
<p id="yui_3_16_0_1_1427954216632_55688">Σύμφωνα με τους οφθαλμίατρους με τη <strong>σωστή διάγνωση</strong> και την <strong>κατάλληλη θεραπεία</strong> της οφθαλμικής αλλεργίας οι διαταραχές μπορούν να αντιμετωπισθούν και να βελτιωθούν σε σημαντικό βαθμό. <strong id="yui_3_16_0_1_1427954216632_55689">Τα αλλεργικά άτομα είναι καλό να επισκέπτονται προληπτικά τον οφθαλμίατρό τους ώστε να προλάβουν και να θεραπεύσουν έγκαιρα τα συμπτώματά τους πριν αυτά γίνουν σημαντικά και ενοχλητικά.</strong></p>