Οι γιορτινές ημέρες του Πάσχα έχουν διαφορετικό ενεργειακό ή πραγματικό αποτέλεσμα για τον καθένα από εμάς...

Είναι μια ευκαιρία για ξεκούραση, χαλάρωση και επαφή με την ανοιξιάτικη φύση αλλά και μια ευκαιρία έκφρασης των θρησκευτικών συναισθημάτων, κατάνυξης, συγχώρεσης και εσωτερικής πνευματικής αναζήτησης.

Η θετική ενέργεια του feng shui θα μας βοηθήσει, με τρεις απλές συμβουλές, να επωφεληθούμε ενεργειακά όσο το δυνατό περισσότερο από αυτές τις ιδιαίτερες μέρες και να στηρίξουμε τον εαυτό μας στη διαδικασία αυτή, της αναγέννησης.

<strong><u>1/ Επιλέγουμε τα κατάλληλα χρώματα</u></strong>

Πέρα από την κλασσική επιλογή του κόκκινου και κίτρινου χρώματος, που χρησιμοποιούνται για την πασχαλινή δυτική διακόσμηση, έχουμε και άλλες πιο ξεχωριστές επιλογές αποχρώσεων που είναι πολύ ευνοϊκές θετικά, σύμφωνα με το feng shui.

<span style="line-height: 1.5;"><img class="size-full wp-image-16446 alignleft" src="http://www.healthreportaz.gr/wp-content/uploads/2016/04/saloni.jpg" alt="saloni" width="230" height="219" />Απαλά, παστέλ χρώματα όπως το γαλάζιο της ακουαμαρίνας ή το τυρκουάζ, το βεραμάν/ανοιχτό πράσινο,το απαλό ρόζ ή μωβ της λεβάντας δίνουν έναν πολύ ήρεμο και χαλαρό τόνο στο χώρο μας, προάγουν την αρμονία και δεν διαταράσσουν τη ροή της ενέργειας Qi στο χώρο και κατά συνέπεια στα άτομα που ζουν ή έρχονται να μας επισκεφτούν αυτές τις γιορτινές μέρες.</span>

Ιδανικά, για την συμπλήρωση των 5 στοιχείων του feng shui, μπορούμε να προσθέσουμε σε αυτές τις απαλές αποχρώσεις των χρωμάτων, το στοιχείο του μετάλλου, τοποθετώντας μεταλλικά σκεύη ή διακοσμητικά στο τραπέζι μας.

<strong><u>2/ Ενισχύουμε το στοιχείο του ξύλου στο χώρο</u></strong>

Ειδικά αυτή την χρονική περίοδο, που περιλαμβάνει την γιορτή του Πάσχα και την εποχή της άνοιξης, είναι σημαντικό να ενισχύσουμε το στοιχείο του ξύλου, που αντιστοιχεί ενεργειακά στη ζωή, την αναγέννηση, την ανάπτυξη και την εξέλιξη.

Το στοιχείο του ξύλου, σύμφωνα πάντα με το feng shui, αντιπροσωπεύεται στο χώρο μας από τα φυτά και τα λουλούδια, το ξύλο σαν υλικό, το παραλληλόγραμμο σχήμα και το πράσινο χρώμα. <img class="size-full wp-image-15400 alignright" src="http://www.healthreportaz.gr/wp-content/uploads/2016/02/images1.jpg" alt="images" width="275" height="184" />

Γι' αυτό φροντίζουμε να τοποθετήσουμε ανοιξιάτικα λουλούδια όπως  οι τουλίπες, οι πανσέδες και οι μαργαρίτες, ειδικά στα βόρεια του χώρου μας. Παράλληλα επιλέγουμε να στολίσουμε με διακοσμητικά από ξύλο και να διαλέξουμε ένα ξύλινο παραλληλόγραμμο τραπέζι για το επίσημο δείπνο με την οικογένεια και τους φίλους.

<strong><u>Αποφεύγουμε το άγχος &amp; την ένταση</u></strong>

Είναι λογικό, όπως κάθε εορταστική περίοδο, να επιβαρυνόμαστε με επιπλέον εργασίες, υποχρεώσεις και ευθύνες αλλά και να καταφεύγουμε στο υπερβολικό φαγητό και αλκοόλ, συνήθως λόγω άγχους και διαταραχής της προσωπικής μας ενέργειας από τα άτομα της οικογένειας και του φιλικού μας περιβάλλοντος.

Όπως, όμως, υποστηρίζει η θετική ενέργεια του feng shui, πρέπει να προστατεύουμε ενεργειακά τον εαυτό μας από την συνεχή ένταση και να μην καταφεύγουμε σε ακρότητες στη συμπεριφορά μας, είτε προς τον εαυτό μας με την κατάχρηση στην κατανάλωση φαγητού/ποτού είτε προς τους άλλους, δημιουργώντας παρεξηγήσεις και διαξιφισμούς.

Φροντίζουμε να διατηρούμε τις πράξεις μας, την προσφορά μας στους άλλους και γενικά όλη την συμπεριφορά μας σε ένα ομαλό, ισορροπημένο επίπεδο “δούναι &amp; λαβείν” με καταμερισμό των όποιων υποχρεώσεων, ομαλή πρόσληψη τροφής και ποτού και σωστή, εκ των προτέρων οργάνωση, των οικογενειακών ή φιλικών συγκεντρώσεων.

<img class="size-full wp-image-16447 alignleft" src="http://www.healthreportaz.gr/wp-content/uploads/2016/04/trapezi.jpg" alt="trapezi" width="263" height="192" />Για να ενισχύουμε περισσότερο αυτή την ήρεμη ροή ενέργειας μεταξύ των φίλων και των συγγενών μας, θα τοποθετήσουμε κόκκινα διακοσμητικά, κεριά ή υφάσματα στα βορειοδυτικά του χώρου μας, μαζί με ένα μικρό πορσελάνινο μπωλ στο οποίο θα τοποθετήσουμε τρεις κρυστάλλους χαλαζίες.

Καλό Πάσχα!

&nbsp;

Ευθυμία Α. Μισιρλή

Μηχανολόγος-Μηχανικός

Ειδικός σύμβουλος ευνοϊκής ψυχολογικής χωροθεσίας Feng Shui

<a href="http://www.facebook.com/www.fengshuiinteriordesign.gr"><em>www.facebook.com/www.fengshuiinteriordesign.gr</em></a>

<em>Η Ευθυμία Α. Μισιρλή σπούδασε στο τμήμα μηχανολόγων-μηχανικών του ΕΜΠ </em><em>και στη συνέχεια σπούδασε </em><em>feng shui  </em><em>&amp; γεωπαθολογία στην </em><em>Mastery Academy of Chinese Metaphysics </em><em>στην Γαλλία παράλληλα με την αρχιτεκτονική εσωτερικών χώρων.</em><em>Έχει παρακολουθήσει σεμινάρια ψυχολογίας,αυτογνωσίας και αυτοβελτίωσης σε Γαλλία και Ελλάδα.</em><em>Έχει εμφανιστεί στην τηλεόραση, αρθρογραφεί σε περιοδικά και κάνει ομιλίες &amp; σεμινάρια σε όλη την Ελλάδα με αντικείμενο την ευνοϊκή ψυχολογική χωροθεσία </em><em>feng shui.</em>