Η καινούργια χρονιά μόλις ξεκίνησε και είναι σημαντικό για μας να έχουμε όσο το δυνατό περισσότερη θετική ενέργεια στον χώρο μας, έτσι ώστε να αντιμετωπίσουμε τις καθημερινές προκλήσεις!

Θα βοηθηθούμε σημαντικά ειδικά στις επαφές μας με τον κοινωνικό μας περίγυρο και την οικογένειά μας, εάν ακολουθήσουμε κάποιες βασικές οδηγίες ευνοϊκής χωροθεσίας feng shui.

Σύμφωνα με τα Ιπτάμενα Άστρα της φετινής χρονιάς (Tα Ιπτάμενα Άστρα -flying stars- είναι μια από τις πιο ισχυρές εφαρμογές της θετικής ενέργειας του Feng Shui) για να αποφύγουμε εντάσεις, διαξιφισμούς και αντιπαραθέσεις με τα άτομα στο οικογενειακό αλλά και στο επαγγελματικό μας περιβάλλον, <strong>χρειάζεται να προσέξουμε την βορειοδυτική πλευρά του χώρου μας.</strong>

Αυτή η βορειοδυτική πλευρά, επηρεάζει ακόμα, ειδικά τώρα το 2016, τις νομικές υποθέσεις που μπορεί να έχουμε ή πιθανές απώλειες χρημάτων.

Για εξομάλυνση της αρνητικής αυτής βορειοδυτικής κατεύθυνσης και πολύ περισσότερο εάν εκεί βρίσκεται η  κρεβατοκάμαρα ή το γραφείο μας, αρχικά <strong>θα πρέπει να αποφύγουμε την προσθήκη του στοιχείου του νερού και του στοιχείου του μετάλλου.</strong>

Αυτό πρακτικά σημαίνει πως δεν θα πρέπει να τοποθετήσουμε μεταλλικά χρώματα (γκρι, ασημί, χρυσό), μεταλλικά διακοσμητικά (ασημένια, μπρούτζινα, χρυσά, χάλκινα) αλλά και χρώματα του νερού, όπως το μαύρο και το μπλε.

Δεδομένου ότι το κυρίαρχο στοιχείο του Ιπτάμενου Άστρου της βορειοδυτικής πλευράς του χώρου μας είναι το ξύλο, χρησιμοποιούμε το στοιχείο της φωτιάς και το στοιχείο της Γης.

<strong>Χρώματα που ανήκουν στη γκάμα του κόκκινου</strong> (ροζ, σκούρο κόκκινο, μωβ, φούξια) <strong>και γήινες αποχρώσεις του καφέ, του μπεζ, του κίτρινου και του κεραμιδί είναι ιδανικά για την εξουδετέρωση αυτής της αρνητικής ενέργειας.</strong>

Παράλληλα μπορούμε να χρησιμοποιήσουμε διακοσμητικά από πηλό, πορσελάνη ή κεραμικό και να τοποθετήσουμε μια “καθαρή” πηγή του στοιχείου της φωτιάς, όπως ένα κερί μόνο του ή σε πορσελάνινη βάση, το οποίο θα ανάβουμε έστω για λίγα λεπτά κάθε εβδομάδα.

Τέλος θα πρέπει να προσέξουμε να μην έχουμε πηγή ήχου, όπως τηλεόραση, ραδιόφωνο ή μελωδό και επιπλέον θα πρέπει ν' αποφύγουμε να κάνουμε ανακαινίσεις και κατασκευές, ειδικά φέτος, στον βορειοδυτικό τομέα του χώρου μας.

&nbsp;

<strong><em>Ευθυμία Α. Μισιρλή</em></strong>

<strong><em>Μηχανολόγος-Μηχανικός,</em></strong>

<strong><em>Ειδικός σύμβουλος Ευνοικής Ψυχολογικής Χωροθεσίας Feng Shui</em></strong>

<em><a href="http://www.fengshuiinteriordesign.gr/">www.fengshuiinteriordesign.gr</a></em>