<p>Έρευνα αποκαλύπτει ότι ο γυναικείος οργασμός μπορεί να προκληθεί και από απρόσμενες καταστάσεις χωρίς να έχει υπάρξει σεξουαλική επαφή ή αυνανισμός.</p>
<p>Σύμφωνα με τους γιατρούς, οι οργασμοί οφείλονταν στην αύξηση των επιπέδων της ντοπαμίνης στον εγκέφαλο της γυναίκας. Η ντοπαμίνη είναι η ουσία που παίζει ρόλο-κλειδί στο Πάρκινσον, αλλά σχετίζεται και με την ευχαρίστηση. Για παράδειγμα  μία 42χρονη γυναίκα από την Τουρκία η οποία διαγνώσθηκε με νόσο του Πάρκινσον άρχισε να παίρνει το φάρμακο ρασαγιλίνη, το οποίο ύστερα από λίγες ημέρες της προκάλεσε αυξανόμενη ερωτική διέγερση. Το αποτέλεσμα ήτανήταν να έχει τρεις έως πέντε φορές την ημέρα αυτόματους οργασμούς, οι οποίοι διαρκούσαν από 5 έως 20 δευτερόλεπτα.</p>
<p>Όπως σημειώνουν οι επιστήμονες στο άρθρο τους, κατά το παρελθόν υπήρξαν αναφορές για έναν ακόμα ασθενή που είχε οργασμό με την ρασαγιλίνη (ήταν ένας άντρας και παρουσίαζε αυτόματες εκσπερματίσεις) και για άλλους που είχαν οργασμό με ορισμένα αντικαταθλιπτικά.</p>
<p>Άλλες απρόσμενες αιτίες οργασμού στις γυναίκες είναι ο τοκετός, η γυμναστική, οι φαντασιώσεις και η διέγερση του ποδιού. Σε μια δημοσκόπηση με μαίες που δημοσιεύτηκε τον Μάιο του 2013 στην επιθεώρηση «Sexologies»,  από τους  206.000 φυσικούς τοκετούς, εκδηλώθηκαν αισθήσεις οργασμού σε 668 περιπτώσεις , ενώ 9 μητέρες είχαν παρουσιάσει πλήρη οργασμό.</p>
<p>Το φαινόμενο αυτό πιθανώς οφείλεται στο ότι καθώς βγαίνει το μωρό, διεγείρει τις ίδιες περιοχές του κόλπου που φυσιολογικά διεγείρονται κατά την σεξουαλική επαφή, έγραψαν οι ερευνητές.</p>
<p>Τον Μάρτιο του 2012, εξάλλου, επιστήμονες από το Πανεπιστήμιο της Ιντιάνα δημοσίευσαν στην επιθεώρηση «Sexual and Relationship Therapy» μελέτη σε 370 γυναίκες, ηλικίας 18 έως 63 ετών, που έδειξε πως ασκήσεις όπως τα βάρη, η κολύμβηση, οι κοιλιακοί, η ανάβαση με σκοινί, ακόμα και η γιόγκα μπορεί να προκαλέσουν ερωτική διέγερση και οργασμό.</p>
<p><strong>Συνολικά υπολογίζεται ότι το 5% των γυναικών νιώθουν ερωτική διέγερση και φτάνουν στην κορύφωση όταν κάνουν γυμναστική.</strong></p>
<p>Άλλη μελέτη, αυτή τη φορά του Πανεπιστημίου Rutgers, έδειξε πως όταν οι γυναίκες έχουν ερωτικές φαντασιώσεις, αναπνέουν βαθιά και σφίγγουν τους πυελικούς μυς τους, μπορούν να προκαλέσουν οργασμική αίσθηση σε όλο το σώμα τους (το ίδιο ισχύει και για τους άντρες, σύμφωνα με την ίδια μελέτη).</p>
<p>Τον Ιούλιο του 2013, τέλος, δημοσιεύθηκε στην επιστημονική επιθεώρηση «Journal of Sexual Medicine» η περίπτωση μίας 55χρονης από την Ολλανδία, η οποία είχε οργασμό χωρίς σεξουαλική διέγερση πέντε έως έξι φορές την ημέρα εξαιτίας νευρολογικής βλάβης στο πόδι της. Οι γιατροί ονόμασαν την κατάσταση «σύνδρομο οργασμού από το πόδι» και είναι η μόνη καταγεγραμμένη του είδους της.</p>