Την ενίσχυση του αιμοδυναμικού εργαστηρίου της Καρδιολογικής Κλινικής του Νοσοκομείου Τρικάλων ζητά η Συνεταιριστικής Τράπεζας Θεσσαλίας προχωρώντας στο άνοιγμα ενός λογαριασμού όπου ο καθένας μπορεί να συνεισφέρει. Όπως αναφέρεται σε σχετικό δελτίο Τύπου «στην Καρδιολογική Κλινική του Γ. Ν. Τρικάλων λειτουργεί από έτους αιμοδυναμικό εργαστήριο όπου πραγματοποιούνται στεφανιογραφίες και αγγειοπλαστικές με ή χωρίς τοποθέτηση stent. Οι πράξει αυτές γίνονται με τη χρήση ειδικών υλικών, όπως οδηγοί καθετήρες, σύρματα αγγειπλαστικής , stent. Δυστυχώς η κακή κατάσταση της οικονομίας της πατρίδας μας είχε σαν αποτέλεσμα να μην μπορούν να αντικατασταθούν τα υλικά που χρησιμοποιούνται με αποτέλεσμα την εξάντληση των αποθεμάτων τους και ως εκ τούτου η λειτουργία του εργαστηρίου καθίσταται δυσχερής έως αδύνατη.

Η Συνεταιριστική τράπεζα Θεσσαλίας ανταποκρινόμενη θετικά στο αίτημα του Συντονιστή Διευθυντή της Καρδιολογικής Κλινικής του Γ. Ν Τρικάλων Δρ. Δ. Ν. Πλατογιάννη, για την ενίσχυση του Αιμοδυναμικού Εργαστηρίου της Καρδιολογικής Κλινικής, προχώρησε στη δημιουργία <strong>ειδικού λογαριασμού</strong>, στον οποίο θα μπορεί να καταθέτει χρήματα οποιοδήποτε μέλος ή μη της Τράπεζας μας. Επίσης η Τράπεζα κατέθεσε το ποσό των 1.500€ για το σκοπό αυτό.

Καλούμε λοιπόν όλους τους συνεταίρους &amp; πολίτες να αγκαλιάσουν την προσπάθεια αυτή προκειμένου το αιμοδυναμικό εργαστήριο να συνεχίσει την απρόσκοπτη λειτουργία του και να μην καθίσταται αδύνατη λόγω της οικονομικής κρίσης που ταλανίζει τη χώρα μας.

<strong>Μαραθώνιος Καρδιολογικής Κλινικής</strong>

Αρ. Λογαριασμού IBAN: <strong>GR</strong><strong>9409101010009999991720060»</strong>