Πολλοί άνθρωποι αγαπούν να μαγειρεύουν, να παίζουν ή να ακούνε μουσική, να διαβάζουν, να χορεύουν κ.λπ.

Λένε ότι οι δραστηριότητες αυτές είναι υγιείς , αποτελεσματικοί και διασκεδαστικοί τρόποι για να επανέλθουν μετά από μια δύσκολη μέρα.

Τους παρέχουν μια ικανοποίηση, που άλλες δραστηριότητες δεν μπορούν και μάλιστα μερικοί άνθρωποι λένε, ότι δεν είναι απλώς ευχάριστες δραστηριότητες, αλλά θετικές εξαρτήσεις.

Ο όρος <strong>«θετικός εθισμός»</strong> προωθήθηκε από τον <strong>WilliamGlasser</strong> σε ένα βιβλίο με το ίδιο όνομα.

Ο Glasser ισχυρίζεται ότι <strong>οι θετικές εξαρτήσεις</strong> «μας βοηθούν να κάνουμε τη ζωή μας πιο ικανοποιητική.

«Μας δίνουν επίσης τη δυνατότητα να ζήσουμε με <strong>μεγαλύτερη αυτοπεποίθηση, περισσότερη δημιουργικότητα ,περισσότερη ευτυχία και συνήθως με πολύ καλύτερη υγεία</strong>».

Ο Glasser παρέχει έξι κριτήρια που πρέπει να πληρούνται ώστε ένα πρόσωπο να έχει θετικό εθισμό σε μια δραστηριότητα.

• Είναι κάτι <strong>μη-ανταγωνιστικό</strong> που μπορείτε να επιλέξετε να το κάνετε και μπορείτε να αφιερώσετε περίπου μία ώρα την ημέρα.

• Μπορείτε <strong>να το κάνετε εύκολα</strong>.

• Μπορείτε<strong> να το κάνετε μόνοι ή και με άλλους</strong>, χωρίς όμως να εξαρτάστε από κάποιον.

• Πιστεύετε ότι έχει κάποια <strong>αξία</strong> (σωματική, ψυχική, πνευματική ) για εσάς.

• <strong>Πιστεύετε ότι αν επιμείνετε σε αυτό θα βελτιωθείτε</strong>. Αλλά αυτό είναι εντελώς υποκειμενικό, θα πρέπει να είστε ο μόνος που μετρά τη βελτίωση.

• Η δραστηριότητα πρέπει να έχει ποιότητα και να την κάνετε <strong>χωρίς να είστε επικριτικοί με τον εαυτό σας.</strong>

<img src="http://www.y-o.gr/images/addictions.jpg" alt="" />

Ένας θετικός εθισμός δεν κυριαρχεί στη ζωή ενός ατόμου, αλλά π<strong>εριορίζεται εντός συγκεκριμένου χρονικού πλαισίου.</strong>

Οι <strong>ευεργετικές συνέπειες</strong> της δραστηριότητας όμως, μπορεί να εξαπλωθούν σε ολόκληρη τη ζωή του.

Η στάση του ατόμου προς την δραστηριότητα αυτή είναι καθοριστική.

Δεν πρέπει κανείς να λάβει μια κριτική στάση απέναντι στον εαυτό του.

<strong>Μια αρνητική στάση αποκλείει έναν θετικό εθισμό.</strong>

Τα κριτήρια του Glasser είναι ένας καλός τρόπος για να διακρίνει κάποιος τις υγιεινές και ευχάριστες δραστηριότητες-συνήθειες, από αυτές που δεν είναι.

Παρέχει στους ανθρώπους έναν τρόπο για να αξιολογήσουν τις δραστηριότητες που συμβάλλουν σε μια υγιή και ευτυχισμένη ζωή και να εγκαταλείψουν αυτές τις συνήθειες που δεν το κάνουν.

Ομολογώ ότι δεν μπορώ να φανταστώ τι κερδίζουμε με την ονομασία υγιείς συμπεριφορές εθισμού.

<strong>Όταν έχω ακούσει ανθρώπους να μιλούν για "θετικές εξαρτήσεις", τους ακούω συχνά να μιλούν με θαυμασμό.</strong>

Λατρεύω να έχω υγιείς και ευχάριστες δραστηριότητες στη ζωή μου, αλλά είχα επίσης εθιστικές δραστηριότητες.

Ο εθισμός μου στον αθλητισμό, στα παιχνίδια στον υπολογιστή, στο να βγαίνω όλη μέρα βόλτες.

<strong>Ήμουν εθισμένος και τα επιζητούσα στην καθημερινότητά μου, όμως δεν με κάναν δυσλειτουργικό , αν μια μέρα δεν έκανα κάποιο από αυτά.</strong>

Συνοψίζοντας, πολλοί αναφέρουν «Καπνίζω αλλά δεν είμαι εθισμένος», «πίνω αλκοόλ, αλλά δεν έχω εθιστεί», «κάνω μαριχουάνα αλλά εννοείται ότι δεν πρόκειται να εθιστώ», «παίζω στον υπολογιστή αλλά δεν είμαι εθισμένος».

<strong>Δεν είμαι σε θέση να κρίνω αν μια συνήθειά σας είναι σωστή ή λάθος για εσάς, μιας και εσείς είστε οι κυρίαρχοι της ζωής σας</strong>... απλά θα σας προκαλέσω :

ΜΗΝ κάνεις τη συνήθεια αυτή που λες ότι δεν είσαι εθισμένος, για μια εβδομάδα. Παρατηρώντας τις αντιδράσεις σου , ψυχικές-σωματικές, θα πάρεις την απάντησή σου αν πρόκειται για «θετικό ή αρνητικό εθισμό».