<p class="font_8">Κινητή μονάδα με γιατρό, έναν παιδίατρο και δύο νοσηλευτές έχει διαθέσει το ΚΕΕΛΠΝΟ στο κλειστό γήπεδο του TAE KWON DO στο Φάληρο, στο πλαίσιο της παροχής βοήθειας στους  περισσότερος από 1500 πρόσφυγες που στεγάζονται εκεί.</p>
<p class="font_8">
Στόχος του ΚΕΕΛΠΝΟ είναι η συνεχής μέριμνα και φροντίδα στους πρόσφυγες  που μεταφέρθηκαν από την πλατεία Βικτωρίας στο κλειστό του TAE KWON DO στο Φάληρο, προκειμένου να ανταπεξέλθουν σε πιθανά προβλήματα υγείας.</p>
<p class="font_8">
Το ΚΕΕΛΠΝΟ μετά από συνεννόηση του Προέδρου του, Καθηγητή Χειρουργικής κ. Αθανασίου Γιαννόπουλου και του Γενικού Γραμματέα Δημόσιας Υγείας κ. Ιωάννη Μπασκόζου, από την περασμένη Τετάρτη διαθέτει σε καθημερινή βάση κινητή μονάδα με γιατρό και νοσηλευτή τις πρωινές ώρες, ενώ από το περασμένο Σάββατο και έπειτα από συντονισμό και συνεννόηση του προέδρου του ΚΕΕΛΠΝΟ, κ. Αθανασίου Γιαννόπουλου, του αναπληρωτή Υπουργού Μεταναστευτικής Πολιτικής, κ. Νίκου Μουζάλα και του Γενικού Γραμματέα Δημόσιας Υγείας κ. Ιωάννη Μπασκόζου, έχουν μεταβεί - στο χώρο φιλοξενίας του TAE KWON DO- παιδίατρος και ένας ακόμη νοσηλευτής, εξαιτίας της ασθένειας κάποιων παιδιών (από τα δεκάδες που υπάρχουν), από γαστρεντερίτιδα, ιώσεις και κρυολογήματα.</p>
<p class="font_8">
Να σημειωθεί ότι το χώρο επισκέφθηκε ο αναπληρωτής Υπουργός Μεταναστευτικής Πολιτικής κ. Μουζάλας , ενώ αναμένεται να τον επισκεφθεί και ο Γενικός Γραμματέας Δημόσιας Υγείας κ. Μπασκόζος.</p>