<b>1. Αποφύγετε τα βαριά γεύματα</b>, προτιμήστε ελαφριά τροφή, κυρίως χυλώδη φρούτα και ποικιλία σαλατικών. Μην επιβαρύνετε το πεπτικό σας σύστημα και τον οργανισμό σας, χωνεύοντας βαριά γεύματα, ενώ αναρρώνετε. Αν έχετε όρεξη, καταναλώστε ποικιλία φρούτων και λαχανικών. Οι βιταμίνες των φρούτων και των λαχανικών (C, D, B) θα βοηθήσουν τον οργανισμό σας να ανακάμψει.

<strong>2.</strong> <b>Καταναλώνετε πολλά υγρά</b> (χυμούς και νερό). Πίνετε λίγο λίγο νερό όλη την ημέρα, αντί να πίνετε μεγάλες ποσότητες μαζεμένες. Μέσω του νερού μεταφέρονται θρεπτικές ουσίες σε όλο το σώμα και αποβάλλονται οι τοξίνες. Αποφύγετε το αλκοόλ, τον καφέ και το πολύ αλάτι που αφυδατώνουν τον οργανισμό.

<strong>3.</strong> <b>Αποφύγετε τις ζεστές σούπες</b> - δεν βοηθούν όσο πιστεύαμε μέχρι σήμερα! Ειδικά αν έχετε πυρετό, προτιμήστε τα τρόφιμα που καταναλώνετε να είναι χλιαρά προς το κρύο, διότι το σώμα προσπαθεί να αποβάλει θερμότητα.

<strong>4. </strong><b>Σε περίπτωση πυρετού</b> συνιστάται η αποφυγή της υπερκόπωσης, η παραμονή στο σπίτι και η αποφυγή του ενεργητικού και παθητικού καπνίσματος. Ο πυρετός είναι μηχανισμός άμυνας. Για όσο μπορείτε να τον αντέξετε, μην παίρνετε αντιπυρετικά, εκτός αν ανήκετε σε ομάδες υψηλού κινδύνου.

<strong>5.</strong> <b>Μην παίρνετε αντιβιοτικά</b>. Το κρυολόγημα και η γρίπη είναι λοιμώξεις οφειλόμενες σε ιούς, απέναντι στους οποίους είναι ανίσχυρα τα αντιβιοτικά. Όταν ο γιατρός συστήνει αντιβίωση το κάνει επειδή υποψιάζεται, από τη φύση και τη διάρκεια των συμπτωμάτων, ότι έχουν εμφανιστεί στο προσκήνιο και βακτήρια, τα οποία δεν μπορούν να φύγουν από μόνα τους.

<strong>6</strong>. <b>Λαμβάνετε τα κατάλληλα συμπληρώματα διατροφής</b>. Τα συμπληρώματα διατροφής ενισχύουν και συμπληρώνουν τη διατροφή, άρα βοηθούν τον οργανισμό να ξεπεράσει τη γρίπη. Ωστόσο, ο ρόλος των συμπληρωμάτων διατροφής είναι πρωτίστως προληπτικός.

<strong>7.</strong> <b>Κάνετε πλύσεις</b> της μύτης και του φάρυγγα <strong>με</strong> <strong>αλατόνερο.</strong> Υπάρχουν ειδικά προϊόντα στα φαρμακεία, ενώ μπορείτε να φτιάξετε και μόνος σας αλατούχο διάλυμα, ανακατεύοντας 1/4 κουταλάκι του γλυκού αλάτι σε ένα φλιτζάνι ζεστό νερό.

<strong>8.</strong> <b>Προσπαθήστε να είστε χαλαροί</b>, υπομονετικοί και χαμογελαστοί.
<b>
</b>

<b>

</b>