<p>Χωρίς ασθενοφόρο για 21 βάρδιες το μήνα Σεπτέμβριο μένει το Νοσοκομείο-Κέντρο Υγείας της Νάξου<br />
Το γεγονός και τους κινδύνους που εγκυμονεί για τους κατοίκους αλλά και τους επισκέπτες της Νάξου, όπως και των γύρω νησιών, επισημαίνει με έγγραφό του προς τους αρμόδιους, ο διευθυντής ιατρικής υπηρεσίας, ενώ αναφορά στη Βουλή κατέθεσε ο βουλευτής Κυκλάδων του ΣΥΡΙΖΑ, Νίκος Συρμαλένιος.Δείτε την αναφορά του κ. Νίκου Συρμαλένιου προς τον υπουργό Υγείας και το έγγραφο του διευθυντή ιατρικής υπηρεσίας του Γ.Ν.-Κ.Υ. Νάξου, Βασίλη Ραπτάκη</p>
<p>“Προς το Προεδρείο της Βουλής των Ελλήνων</p>
<p>ΑΝΑΦΟΡΑ</p>
<p>Για τον κ. Υπουργό Υγείας</p>
<p>Θέμα: Έλλειψη ασθενοφόρου για 21 βάρδιες στο νοσοκομείο της Νάξου.</p>
<p>Ο Βουλευτής Κυκλάδων κ. Νικόλαος Συρμαλένιος καταθέτει αναφορά το έγγραφο του Γενικού Νοσοκομείου-Κέντρου Υγείας Νάξου της 02.09.2014 με αρ. πρωτ.5175 σχετικά με την: Έλλειψη ασθενοφόρου για 21 βάρδιες στο νοσοκομείο της Νάξου τον μήνα Σεπτέμβριο. Το έγγραφο αναφέρει σχετικά ότι: «Σας ενημερώνουμε ότι μετά από πρόγραμμα που εστάλη από την κεντρική υπηρεσία του ΕΚΑΒ χτες 1/9/2014, το νησί της Νάξου παραμένει χωρίς ασθενοφόρο για 21 βάρδιες το μήνα Σεπτέμβριο. Επειδή θεωρούμε ότι το θέμα είναι πολύ σοβαρό και επικίνδυνο για την υγεία του λαού της Νάξου και των γύρω νησιών, παρακαλούμε για τις άμεσες ενέργειες σας».</p>
<p>Παρακαλούμε για την απάντηση και τις ενέργειές σας και να μας ενημερώσετε σχετικά.</p>
<p>Αθήνα, 02.09.2014</p>
<p>Ο καταθέτων Βουλευτής</p>
<p>Νικόλαος Συρμαλένιος”</p>
<p>Παρακάτω ακολουθεί και η επιστολή του διευθυντή ιατρικής υπηρεσίας</p>
<p>“Νάξος 02/09/2014</p>
<p>Αριθ. Πρωτ.:5175</p>
<p>ΕΛΛΗΝΙΚΗ ΔΗΜΟΚΡΑΤΙΑ</p>
<p>ΥΠΟΥΡΓΕΙΟ ΥΓΕΙΑΣ &amp; ΚΟΙΝΩΝΙΚΗΣ ΑΛΛΗΛΕΓΓΥΗΣ</p>
<p>ΔΙΟΙΚΗΣΗ 2ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΠΕΙΡΑΙΩΣ ΚΑΙ ΑΙΓΑΙΟΥ</p>
<p>ΓΕΝΙΚΟ ΝΟΣΟΚΟΜΕΙΟ – ΚΕΝΤΡΟ ΥΓΕΙΑΣ ΝΑΞΟΥ</p>
<p>ΓΡΑΦΕΙΟ ΑΝΑΠΛΗΡΩΤΗ ΔΙΟΙΚΗΤΗ</p>
<p>ΠΡΟΣ</p>
<p>1. Υπουργό Εργασίας και Κοινωνικής Ασφάλισης – Βουλευτή Κυκλάδων κο Βρούτση Ιωάννη</p>
<p>2. Βουλευτή Κυκλάδων κο Παναγιώτη Ρήγα</p>
<p>3. Βουλευτή Κυκλάδων κο Συρμαλένιο Νίκο</p>
<p>Θέμα: Έλλειψη ασθενοφόρου για 21 βάρδιες το μήνα Σεπτέμβριο</p>
<p>Σας ενημερώνουμε ότι μετά από πρόγραμμα που εστάλη από την κεντρική υπηρεσία του ΕΚΑΒ χτες 1/9/2014, το νησί της Νάξου παραμένει χωρίς ασθενοφόρο για 21 βάρδιες το μήνα Σεπτέμβριο. Επειδή θεωρούμε ότι το θέμα είναι πολύ σοβαρό και επικίνδυνο για την υγεία του λαού της Νάξου και των γύρω νησιών, παρακαλούμε για τις άμεσες ενέργειες σας.</p>
<p>Ο ΑΝΑΠΛΗΡΩΤΗΣ ΔΙΟΙΚΗΤΗΣ</p>
<p>καα</p>
<p>Ο ΔΙΕΥΘΥΝΤΗΣ ΙΑΤΡΙΚΗΣ ΥΠΗΡΕΣΙΑΣ</p>
<p>ΡΑΠΤΑΚΗΣ ΒΑΣΙΛΕΙΟΣ”</p>