<p>Μία νοσηλεύτρια που είχε φροντίσει τον Λιβεριανό νοσοκόμο ο οποίος πέθανε την περασμένη Τετάρτη από Έμπολα, προσβλήθηκε από τον ιό ανακοίνωσαν οι υπηρεσίες Υγείας του Τέξας, αφού έγιναν γνωστά τα αποτελέσματα των πρώτων εξετάσεων στις οποίες υποβλήθηκε η ασθενής.</p>
<p>Η νοσηλεύτρια εργαζόταν στο νοσοκομείο του Ντάλας όπου είχε μεταφερθεί ο Τόμας Έρικ Ντάνκαν, ο Λιβεριανός ασθενής που πέθανε την περασμένη εβδομάδα.“Ο Τόμας Ντάνκαν ήταν ο άνθρωπος που μετέφερε τον ιό στις ΗΠΑ, όμως κατέληξε”, ανακοίνωσε το νοσοκομείο Texas Health Presbyterian.</p>
<p>Ο ασθενής, που προσβλήθηκε από τον ιό στην πατρίδα του Λιβερία, νοσηλευόταν σε απομόνωση σε νοσοκομείο του Ντάλας, ενώ ακόμη τέσσερα άτομα που διέμεναν στο ίδιο διαμέρισμα με τον Ντάνκαν βρίσκονται σε απομόνωση και εξετάζονται από τους γιατρούς. Πενήντα ακόμα άτομα που ήρθαν σε επαφή με τον Τόμας Ντάνκαν παρακολουθούνται από τις αμερικανικές αρχές.</p>
<p>Ο Λιβεριανός νοσοκόμος το 2011 :</p>
<p>&nbsp;</p>
<p><a href="http://www.ereportaz.gr/wp-content/uploads/2014/10/erik-dunkan.jpeg" rel="attachment wp-att-229436"><img class="size-full wp-image-229436 aligncenter" src="http://www.ereportaz.gr/wp-content/uploads/2014/10/erik-dunkan.jpeg" alt="Thomas Eric Duncan" width="460" height="276" /></a></p>
<p>&nbsp;</p>
<p>&nbsp;</p>
<p>Η νοσηλεύτρια παρουσίασε πυρετό το βράδυ της Παρασκευής, μπήκε σε καραντίνα και υποβλήθηκε σε εξετάσεις. Μέχρι στιγμής δεν υπάρχει καμία πληροφορία για το πώς μεταδόθηκε ο ιός από τον Λιβεριανό στον νοσοκόμο.</p>
<p>Οι αρχές προσπαθούν να εντοπίσουν όλα τα πρόσωπα με τα οποία έχει έρθει σε επαφή η νοσηλεύτρια.</p>
<p><a href="http://www.ereportaz.gr/wp-content/uploads/2014/10/accrareport_third-american-doctor-tests-positive-for-ebola-in-liberia.jpg" rel="attachment wp-att-229443"><img class="wp-image-229443 alignnone" src="http://www.ereportaz.gr/wp-content/uploads/2014/10/accrareport_third-american-doctor-tests-positive-for-ebola-in-liberia.jpg" alt="accrareport_third-american-doctor-tests-positive-for-ebola-in-liberia" width="889" height="588" /></a></p>
<p>Ο διευθυντής του Κέντρου Ελέγχου και Πρόληψης Ασθενειών (CDC) των ΗΠΑ, Τομ Φρίντεν, προειδοποίησε πως τις ερχόμενες ημέρες θα υπάρξουν νέα κρούσματα Έμπολα, ενώ 48 άνθρωποι που είχαν έρθει σε επαφή με τη νοσηλεύτρια υποβάλλονται σε εξετάσεις για να διαπιστωθεί αν νοσούν από το θανατηφόρο ιό.</p>



Πηγή : eReportaz