Τις Υγειονομικές Μονάδες της Κεφαλονιάς θα επισκεφθούν το τριήμερο του Αγίου Πνεύματος ο Πρόεδρος του Πανελληνίου Ιατρικού Συλλόγου κ. Μιχαήλ Βλασταράκος και ο Αντιπρόεδρος του Πανελληνίου Ιατρικού Συλλόγου, υπεύθυνος της Νησιωτικής Πολιτικής Υγείας κ. Κωνσταντίνος Κουτσόπουλος. Σκοπός της επισκέψεως είναι να δουν από κοντά το Νοσοκομείο και τις άλλες Μονάδες Υγείας μιας ιδιαιτέρως σεισμόπληκτης περιοχής όπως είναι η Κεφαλονιά και να συνομιλήσουν με τους αρμόδιους φορείς για τα προβλήματα που αντιμετωπίζουν.

Η επίσκεψη στην Κεφαλονιά τη δεδομένη στιγμή έχει ιδιαίτερη σημασία, αφού είναι ένας από τους πιο δημοφιλής τουριστικούς προορισμούς, κάτι το οποίο σημαίνει ότι οι ανάγκες για την παροχή υπηρεσιών υγείας, κατά τους θερινούς μήνες, αυξάνονται.