Μειωμένες ασφαλιστικές τιμές ισχύουν από σήμερα σε πολλά φαρμακευτικά σκευάσματα, καθώς η Ηλεκτρονική Διακυβέρνηση Κοινωνικής Ασφάλισης (ΗΔΙΚΑ), εφαρμόζοντας την εναρμόνιση ασφαλιστικών τιμών σύμφωνα με τη νέα θετική λίστα φαρμάκων, προχώρησε σε αλλαγές.

Ειδικότερα, μειώνεται η ασφαλιστική τιμή σε 1.877 σκευάσματα, εκ των οποίων σε 697 η μείωση υπολογίζεται πάνω από 2%, ενώ αυξάνεται η τιμή σε 876 φαρμακευτικά σκευάσματα από τα οποία σε 141 η αύξηση κυμαίνεται πάνω από 2%.

Από τις αλλαγές αυτές μεσοσταθμικά προκύπτει μια αρκετά σημαντική μείωση, κάτι που σημαίνει ότι οι ασφαλισμένοι θα κληθούν για μια ακόμα φορά να πληρώσουν την μεγαλύτερη διαφορά ασφαλιστικής από λιανική τιμή, όπως αναφέρουν πηγές των φαρμακοποιών.

Ο ασφαλισμένος πληρώνει το 25 % επί της ασφαλιστικής τιμής, καθώς και τη διαφορά με την λιανική, δηλαδή για ένα σκευασμα με λιανική τιμή 10 ευρώ και ασφαλιστική τιμή 8 ευρώ, ο ασφαλισμένος θα πληρώσει 4 ευρώ.
<div id="fb-root"></div>
&nbsp;