Νέα δεδομένα για τον ιό Ζίκα έφεραν στο φως Βρετανοί ερευνητές, που διαπίστωσαν ότι ο ιός παραμένει στο σπέρμα ακόμη και αφού εξαφανιστούν τα συμπτώματα του. 

Συγκεκριμένα, όπως ανέφεραν σήμερα Βρετανοί υγειονομικοί αξιωματούχοι, ο ιός Ζίκα βρέθηκε στο σπέρμα ενός Βρετανού δύο μήνες αφού είχε μολυνθεί, γεγονός που σημαίνει ότι ο ιός αυτός μπορεί να παραμένει στο σπέρμα για καιρό μετά την εξαφάνιση των συμπτωμάτων της μόλυνσης.

Οι ερευνητές της βρετανικής υπηρεσία δημόσιας υγείας Public Health England ανακοίνωσαν ότι ο 68χρονος άνδρας είχε μολυνθεί από τον ιό το 2015 στη Γαλλική Πολυνησία. Ελέγχθηκε για τον ιό, ενώ εξακολουθούσε να έχει πυρετό και χαμηλά επίπεδα του Ζίκα ανιχνεύθηκαν σε δείγματα αίματος.

Τεστ σπέρματος που έγιναν αργότερα έδειξαν θετικά αποτελέσματα στις 27 ημέρες και στις 62 ημέρες από την έναρξη των συμπτωμάτων του Ζίκα. 

Τα ευρήματα αναφέρονται σε επιστολή που δημοσιεύεται στην επιθεώρηση Emerging Infectious Diseases η οποία εκδίδεται από τα Κέντρα των ΗΠΑ για τον Έλεγχο και την Πρόληψη Ασθενειών.
