Αναμφισβήτητα, <strong>το διαδίκτυο αποτελεί σήμερα αναπόσπαστο κομμάτι της ζωής μας</strong>. Το χρησιμοποιούμε καθημερινά μέσα από τον υπολογιστή, το tablet ή/και το κινητό μας σε τέτοιο μάλιστα βαθμό που όταν δεν είμαστε συνδεδεμένοι, νιώθουμε… αποκλεισμένοι. Τι συμβαίνει όμως με τα παιδιά; Τη γενιά που γεννήθηκε και μεγάλωσε στην καθημερινότητα του internet;

Απαντήσεις στο παραπάνω ερώτημα, ήρθε να δώσει <strong>σχετική έρευνα</strong> που πρόσφατα είδε το φως της δημοσιότητας για τη σχέση των παιδιών με το διαδίκτυο με αφορμή την Παγκόσμια Ημέρα Ασφαλούς Πλοήγησης στο Διαδίκτυο.

Η έρευνα υλοποιήθηκε από τη <a href="http://www.astynomia.gr/index.php?option=ozo_content&amp;perform=view&amp;id=8194&amp;Itemid=378&amp;lang">Δίωξη Ηλεκτρονικού Εγκλήματος</a> σε συνεργασία με το <a href="http://www.minedu.gov.gr/">Υπουργείο Παιδείας</a> και τη χορηγία και υποστήριξη της <a href="http://www.visa.gr/">Visa Europe</a> και παρουσιάστηκε <strong>στο 4ο Συνέδριο Ασφαλούς Πλοήγησης</strong> που πραγματοποιήθηκε στο Μέγαρο Μουσικής Αθηνών. Στην έρευνα συμμετείχαν <strong>524 παιδιά</strong>, στην πλειοψηφία τους κορίτσια, <strong>ηλικίας 10-14 ετών</strong> και τα αποτελέσματά της είναι πολλά και ενδιαφέροντα.

Γνώριζες ότι:
<ul>
	<li> Το <strong>50%</strong> των παιδιών άρχισε να χρησιμοποιεί το διαδίκτυο σε ηλικία μικρότερη των <strong>8 ετών</strong>;</li>
	<li>Το <strong>84,5%</strong> έχει λογαριασμό σε κάποιο κοινωνικό δίκτυο;</li>
	<li>Το <strong>18%</strong> δήλωσε ότι έχει νιώσει κίνδυνο, φόβο, απειλή;</li>
</ul>
&nbsp;