Τα παιδιά που εκτίθενται στον καπνό του τσιγάρου σε βρεφική ηλικία διατρέχουν αυξημένο κίνδυνο εκδήλωσης τερηδόνας στα δόντια σε ηλικία τριών ετών, σύμφωνα με ιαπωνική μελέτη.

Μάλιστα, το παθητικό κάπνισμα συντελεί σε διπλάσιο κίνδυνο οδοντικής τερηδόνας, συγκριτικά με ένα περιβάλλον απαλλαγμένο από καπνό. Αξίζει να σημειωθεί ότι το παθητικό κάπνισμα θέτει τα παιδιά επίσης σε κίνδυνο εκδήλωσης καρδιακής νόσου και αναπνευστικών προβλημάτων.

Επιστημονική ομάδα του Πανεπιστημίου του Κιότο, με επικεφαλής τον Δρ Κοτζι Καβακαμι, μελέτησαν στοιχεία που αφορούσαν σχεδόν 77.000 παιδιά, τα οποία είχαν γεννηθεί το διάστημα 2004-2010. Τα παιδιά εξετάστηκαν κατά τον τοκετό και έπειτα σε ηλικία τεσσάρων, εννέα, 18 μηνών και όταν ήταν τριών ετών.

Η μελέτη δείχνει ότι περισσότερα από τα μισά παιδιά έχουν μέλη στην οικογένεια τους που καπνίζουν και οι περισσότεροι καπνιστές είναι οι μπαμπάδες.

Περίπου το 55% των γονέων κάπνιζαν και σχεδόν το 7% των παιδιών είχαν εκτεθεί στον καπνό του τσιγάρου.

Επίσης, εντοπίστηκαν σχεδόν 13.000 περιπτώσεις οδοντικής τερηδόνας.

&nbsp;

&nbsp;