Και στα <strong>συμβόλαια του κλάδου ζωής</strong> διάρκειας μεγαλύτερης των δέκα ετών επιβαρύνονται με <strong>φόρο 4%</strong>, <strong>φορολογία</strong> που ίσχυε μέχρι τώρα για τα <strong>συμβόλαια</strong> διάρκειας μικρότερης των δέκα ετών. Το <strong>νομοσχέδιο</strong> που συζητείται σήμερα στη βουλή προσδοκά να φέρει για το δημόσιο έσοδα ύψους 75,6 εκατ. ευρώ από την αύξηση του <strong>φόρου</strong> στα <strong>ασφάλιστρα</strong>, ενώ η συνολική επιβάρυνση ανά κλάδο κυμαίνεται για τον ασφαλισμένο στο 4%-4,5%. Ειδικότερα:
<ul>
	<li>Στα <strong>ασφάλιστρα πυρός</strong>, ο συντελεστής <strong>φόρου</strong> θα αυξηθεί από το 20% που είναι σήμερα στο 25% (το συνολικό ποσό που θα καταβάλει ο πελάτης θα ακριβύνει κατά 4,2%)</li>
	<li>Στα <strong>ασφάλιστρα οχημάτων</strong> ο συντελεστής θα ανεβεί από το 10% στο 15% (συνολική επιβάρυνση πελάτη στο +4,5%).</li>
	<li>Στα<strong> συμβόλαια ζωής</strong> διατηρείται ο συντελεστής 4% για τα <strong>συμβόλαια</strong> διάρκειας μικρότερης των 10 ετών ενώ μπαίνει φόρος 4% και στα<strong> συμβόλαια ζωής</strong> διάρκειας μεγαλύτερης των δέκα ετών.</li>
	<li>Στα<strong> συμβόλαια των λοιπών κλάδων</strong> ο <strong>φόρος</strong> παραμένει στο 10%.</li>
</ul>
Αναλυτικότερα η διάταξη έχει ως εξής:

3. Η παράγραφος 2 του άρθρου 29 του ν.3492/2006 (Α΄ 210) τροποποιείται ως ακολούθως: «2. Αντικείμενο του <strong>φόρου</strong>, που επιβάλλεται σύμφωνα με την προηγούμενη παράγραφο, είναι τα απαιτητά <strong>ασφάλιστρα</strong> και τα πάσης φύσεως δικαιώματα που απορρέουν από την ασφαλιστική σύμβαση. Ο συντελεστής του <strong>φόρου</strong> ορίζεται σε: α. 25%, επί των ασφαλίστρων κλάδου πυρός β. 4%, επί των <strong>ασφαλίστρων</strong> κλάδου ζωής γ.10%, επί των <strong>ασφαλίστρων</strong> των λοιπών κλάδων εξαιρουμένων των <strong>ασφαλίστρων</strong> των αυτοκινήτων (συμπεριλαμβανομένης της αστικής ευθύνης) για τα οποία ο συντελεστής φόρου ορίζεται σε 15 %.»

Η επιβολή πρόσθετης <strong>φορολογίας</strong> θα επιβαρύνει ως ένα βαθμό περαιτέρω την δοκιμαζόμενη <strong>ασφαλιστική αγορά</strong>, ενώ παράγοντες της αγορές υποστηρίζουν ότι ως αντιστάθμισμα θα πρέπει να υπάρξουν φορολογικές απαλλαγές στα <strong>συμβόλαια</strong> του κλάδου ζωής και υγείας.