Μελέτη που δημοσιεύεται στην Επιθεώρηση Επιδημιολογίας &amp; Κοινοτικής Υγείας εστίασε στο προσδόκιμο ζωής των ηλικιωμένων από 18 χώρες της Ευρώπης σε διάστημα 20 ετών.

Συγκεκριμένα, οι ερευνητές εξέτασαν πόσοι άνθρωποι ηλικίας 75-84 ετών (το 1991) ζούσαν το 2001.
Κατά μέσο όρο, διαπιστώθηκε ότι το ποσοστό των αντρών που ήταν ακόμη ζωντανοί το 2001 ήταν 27%, ενώ οι γυναίκες κατάφεραν να επιβιώσουν σε ποσοστό 40%.

Στη συνέχεια, αναλύθηκαν τα στοιχεία από το 2001 έως το 2011 και διαπιστώθηκε ότι το ποσοστό επιβίωσης για τους άντρες ήταν 34% και για τις γυναίκες 47%.

Σύμφωνα με άλλα αποτελέσματα της μελέτης, οι κάτοικοι της βόρειας Ισπανίας, της βορειοανατολικής Ιταλίας, της Ανδόρρας, καθώς και της νότιας και της δυτικής Γαλλίας είναι αυτοί που καταφέρνουν να ζήσουν μέχρι τα βαθιά γεράματα, κατά κύριο λόγο χάρη στη μεσογειακή διατροφή που ακολουθούν κατ’ εξοχήν οι λαοί αυτοί.

Από την άλλη, τα στοιχεία υπέδειξαν ότι οι Βρετανοί, οι Ολλανδοί και οι Σκανδιναβοί πεθαίνουν νωρίτερα από τους υπόλοιπους Ευρωπαίους.

Η φτώχεια, η κακή διατροφή, η υπερβολική κατανάλωση αλκοόλ και εν γένει οι κακές συνήθειες κοστίζουν χρόνια ζωής στους Ευρωπαίους, επισημαίνουν οι ερευνητές.

Άλλοι παράγοντες που επηρεάζουν το εκτιμώμενο προσδόκιμο ζωής είναι οι κοινωνικοοικονομικές συνθήκες, τα γονίδια, τα επίπεδα ρύπανσης και οι δυνατότητες πρόσβασης στο σύστημα περίθαλψης.

Σημειώνεται πως η Ελλάδα, η Κύπρος, η Γερμανία και η Ιρλανδία ήταν κάποιες από τις χώρες που εξαιρέθηκαν από τη μελέτη λόγω της έλλειψης στοιχείων αναφορικά με το προσδόκιμο ζωής των ατόμων τρίτης ηλικίας.

<a href="http://www.healthreportaz.gr/wp-content/uploads/2016/02/antres.jpg" rel="attachment wp-att-15436"><img class="alignnone wp-image-15436 size-full" src="http://www.healthreportaz.gr/wp-content/uploads/2016/02/antres.jpg" alt="antres" width="470" height="570" /></a>

<em><strong>Ποσοστό αντρών ηλικίας 75-84 ετών που επιβίωσαν έως την ηλικία των 85-94 ετών στις 18 υπό μελέτη χώρες</strong></em>

&nbsp;

<a href="http://www.healthreportaz.gr/wp-content/uploads/2016/02/gynaikes.jpg" rel="attachment wp-att-15437"><img class="alignnone wp-image-15437 size-full" src="http://www.healthreportaz.gr/wp-content/uploads/2016/02/gynaikes.jpg" alt="gynaikes" width="470" height="570" /></a>

<em><strong>Ποσοστό γυναικών ηλικίας 75-84 ετών που επιβίωσαν έως την ηλικία των 85-94 ετών στις 18 υπό μελέτη χώρες</strong></em>