<p><strong>Γράφει η Αγγελική Καίτσα</strong></p>
<p>Η περιοχή των ματιών είναι αδιαμφισβήτητα μία από τις πιο λεπτές κ ευαίσθητες περιοχές του ανθρώπινου δέρματος.</p>
<p>Η υπερβολική κούραση, οι λιγοστές ώρες ύπνου, η ταλαιπωρία του δέρματος λόγω συχνού μακιγιάζ, το κάπνισμα, η κακή διατροφή, η αφυδάτωση αποτελούν ενδεικτικούς παράγοντες που εντείνουν το πρόβλημα.</p>
<p>Παρ’ όλα αυτά, εφαρμόζοντας τις παρακάτω απλές και πρακτικές συμβουλές είναι δυνατή η ολική αντιμετώπιση ή έστω μετρίαση του προβλήματος των μαύρων κύκλων:</p>
<p>·         Κοιμηθείτε ανάσκελα  ώστε να  μην πιέζεται το δέρμα και να μην συγκεντρώνονται υγρά στην περιοχή γύρω από τα μάτια.</p>
<p>·         Κάνετε πιέσεις ξεκινώντας από την εσωτερική κόγχη του ματιού, κατά μήκος του φρυδιού, την εξωτερική κόγχη και κάτω από το μάτι πάνω στο οστό. Με αυτό τον τρόπο θα αποσυμφορίσετε την κυκλοφορία του αίματος</p>
<p>·         Χρησιμοποιείτε γέλη από aloe vera στην περιοχή για ενυδάτωση.</p>
<p>·         Βάλτε στην κατάψυξη δύο μικρά κουτάλια για 15 λεπτά. Αφού τα βγάλετε, αφήστε να περάσουν 1-2 λεπτά  και μετά πιέστε με την κοίλη πλευρά κάτω από τα μάτια μέχρι να έρθουν σε θερμοκρασία δωματίου. Εναλλακτικά,  μπορείτε να τοποθετήσετε κομπρέσες με κρύο μαύρο τσάι για 5-10 λεπτά κάθε μέρα.</p>
<p>·         Εφαρμόστε μία φορά την εβδομάδα μάσκα από λεπτές φέτες παπάγιας για 10 λεπτά. Είναι πλούσια σε ένζυμα και βοηθά στην ανανέωση των κυττάρων. Εξίσου αποτελεσματικές είναι αφενός και οι παγωμένες φέτες  αγγουριού,  το οποίο εκτός από υψηλή περιεκτικότητα σε βιταμίνη C διαθέτει και λευκαντικές ιδιότητες, αφετέρου η πατάτα, μια πλούσια πηγή βιταμίνης D.</p>
<p>&nbsp;</p>
<p>Όσον αφορά στην -τεχνητή- κάλυψη  των μαύρων κύκλων, προτιμήστε ένα κρεμώδες concealer  το οποίο δεν σπάει, ούτε εισχωρεί στις λεπτές γραμμές γύρω απ’ τα  μάτια. Για να επιλέξετε τη σωστή απόχρωση, φροντίστε αυτή να είναι λίγο πιο ανοιχτή από τον τόνο της επιδερμίδας σας. Αν δε φοράτε concealer  χρησιμοποιήστε το make up σας. Πώς? Πάρτε μια μικρή ποσότητα  και αφήστε την για λίγα λεπτά στο χέρι σας (με αυτό τον τρόπο  συμπυκνώνονται οι χρωστικές του και είναι πιο εύκολη η μετέπειτα εφαρμογή του).Τοποθετείστε πάνω στο μαύρο κύκλο και είστε έτοιμη.</p>



Πηγή : eReportaz