<p>Την παραίτησή του υπέβαλε στον υπουργό Υγείας, ο μέχρι σήμερα πρόεδρος του ΕΚΑΒ, Δημήτρης Παπαγιαννίδης, αναλαμβάνοντας με αυτόν τον τρόπο την ευθύνη για την καθυστερημένη κινητοποίηση του Εθνικού Κέντρου στο τροχαίο που σημειώθηκε την περασμένη Πέμπτη στην Σάμο, όπου σκοτώθηκε ένας 34χρονος άνδρας, πατέρας τεσσάρων παιδιών.</p>
<p>Για το θάνατο του πολύτεκνου πατέρα κατηγορήθηκε το ΕΚΑΒ που δεν μπόρεσε να καλύψει το περιστατικό, με αποτέλεσμα ο άτυχος 34χρονος να ξεψυχήσει στο δρόμο.</p>
<p>Σημειώνεται ότι το τροχαίο σημειώθηκε στις 17:45 το απόγευμα της 20ης Νοεμβρίου, όταν ο άτυχος άνδρας έχασε το έλεγχο του δικύκλου που οδηγούσε, και προσέκρουσε σε κολώνα φωτισμού.</p>
<p>Το πρώτο τηλεφώνημα στο ΕΚΑΒ έγινε στις 18:03. Δύο λεπτά αργότερα το Κέντρο δήλωσε αδυναμία να στείλει ασθενοφόρο, γιατί το μοναδικό που υπήρχε μετέφερε άλλον ασθενή. Στις 18:06 ο διοικητής του νοσοκομείου της Σάμου ζήτησε τη βοήθεια του στρατού. Περίπου 40 λεπτά μετά την κλήση στο ΕΚΑΒ, το ασθενοφόρο της ταξιαρχίας έφυγε από το νοσοκομείο της Σάμου με πλήρωμα δύο γιατρούς, για να επιστρέψει περίπου μια ώρα αργότερα με τον άτυχο άνδρα, δυστυχώς, νεκρό.</p>
<p>Ο κ. Παπαγιαννίδης, στην επιστολή παραίτησής του, ζητά προσωπικά συγγνώμη από την οικογένεια του εκλιπόντος, και σημειώνει ότι με την παραίτησή του ζητά την άμεση επίλυση των προβλημάτων που δεν επιτρέπουν την εύρυθμη λειτουργία του ΕΚΑΒ σε όλη την χώρα.</p>
<p>Την παραίτηση του προέδρου του ΕΚΑΒ Δημήτρη Παπαγιαννίδη ωστόσο δεν έκανε αποδεκτή ο υπουργός Υγείας Μάκης Boρίδης.</p>
<p>Όπως επισημαίνεται σε ανακοίνωση του υπουργείου, ο κ. Παπαγιαννίδης θα συνεχίσει να ασκεί τα καθήκοντά του κανονικά.</p>
<p><span style="color: #ff0000;"><strong>Who is who</strong></span></p>
<p>Γεννήθηκε το 1954 στην Μυτιλήνη. Μπήκε στη Σχολή Ναυτικών Δοκίμων το 1973 και αποφοίτησε το 1977 σαν Σημαιοφόρος. Στο Πολεμικό Ναυτικό, το οποίο αγάπησε με πάθος, εργάστηκε 37 χρόνια έως το 2010. Εκεί κυβέρνησε 3 πολεμικά πλοία, έγινε Διοικητής της Διοικήσεως Κανονιοφόρων και αφού πέρασε και από άλλες υπηρεσιακές θέσεις με κυριότερη αυτή του Διοικητού Ναυτικής Εκπαιδεύσεως ως Υποναύαρχος, αποστρατεύτηκε το 2010 με το βαθμό του Αντιναυάρχου.</p>
<p>Ασχολήθηκε με τον τομέα της Άμυνας της Νέας Δημοκρατίας και πολιτεύτηκε στις εκλογές το 2012 στον Νομό Λέσβου όπου βγήκε τρίτος στο ψηφοδέλτιο παρόλο που έλειπε από τον τόπο που γεννήθηκε 37 ολόκληρα χρόνια. Έχει σκοπό να πολιτευτεί<br />
ξανά αφού είναι πιο έτοιμος από ποτέ και ευελπιστεί σε θετικότερα αποτελέσματα.</p>
<p>Έχει μια υπέροχη σύζυγο, τη Γιόλα Βουτσινά, μουσικό η οποία του έχει σταθεί και του στέκεται ακόμη στο πάθος του και δύο παιδιά τον Βασίλη 22 ετών στο δεύτερο έτος της Νομικής και μία κόρη τη Λίλιαν 15,5 ετών, μαθήτρια Α” Λυκείου στο Βαρβάκειο.</p>
<p><span class="Apple-style-span" style="color: #000000;">Τέλος Φεβρουαρίου το 2013 έγινε πρόεδρος του ΕΚΑΒ, ένα πολύ ζωντανό οργανισμό και το θεωρεί τιμή του.</span></p>
<p><span style="color: #ff0000;"><strong>H αποκλειστική συνέντευξη στο ereportaz.gr</strong></span></p>
<p><span class="Apple-style-span" style="color: #000000;">Πριν απο ένα μήνα ο κ. <strong>Παπαγιαννίδης</strong> είχε παραχωρήσει <strong>αποκλειστική συνέντευξη στο ereportaz.gr</strong> και την Ιωάννα Χελιώτη.</span></p>
<p>“Ότι με δίδαξε το Πολεμικό Ναυτικό το εφαρμόζω και στο ΕΚΑΒ. Εργάζομαι με την ίδια επιμονή, υπομονή, πειθαρχία και πάθος. Εργάζομαι ακόμα και τα Σαββατοκύριακα όπου οι περισσότεροι λείπουν και ασχολούμαι με τα πάντα από τα έγγραφα μέχρι τα συνεργεία του οργανισμού. Θέλω ότι κάνω να το κάνω καλά<br />
για να είμαι ήσυχος, για να ευχαριστήσω κατά κάποιο τρόπο αυτούς που με διάλεξαν για την θέση αυτή αλλά πιο πολύ για να βοηθήσω τον κόσμο που έχει ανάγκη. Έχουμε να κάνουμε με ανθρώπινες ζωές και δεν υπάρχει περιστατικό που να μην έχει ανταποκριθεί το ΕΚΑΒ. Αγωνιζόμαστε όλοι μας για το καλύτερο<br />
αποτέλεσμα.”</p>
<p>Θεωρεί τους διασώστες ήρωες που αισθάνονται αυτό που κάνουν και μας είπε πως για να κρίνει κάποιος την δουλειά αυτή θα πρέπει να την έχει κάνει.</p>
<p>Μίλησε επίσης και για τα προβλήματα που έχει ο οργανισμός και ένα από αυτά είναι τα οχήματα τα οποία έχουν παλιώσει. Τα οχήματα είναι από το 2004 και εν συνεχεία πήρε μια μεγάλη δωρεά από την ένωση εφοπλιστών. Με όλα αυτά, υπάρχει ένας στόλος 600 οχημάτων σε ολόκληρη την Ελλάδα όπου τα 500 δουλεύουν άψογα λόγω του άριστου συνεργείου του οργανισμού. Επιπλέον, μας είπε πως είναι στο τελικό στάδιο του διαγωνισμού για παραλαβή μέσω ΕΣΠΑ 186 ασθενοφόρων.</p>
<p>Η άφιξή του το πρωί είναι στις 07:30 και η αναχώρησή του είναι μετά τις 19:30 το βράδυ ενώ το καλοκαίρι αντί για διακοπές πήγαινε με τον οργανισμό σε όλη την Ελλάδα, σε κάθε πόλη για να παρακολουθεί τι γίνεται στο ΕΚΑΒ. Τα Σαββατοκύριακα βλέπει τι χρειάζεται να γίνει ή τι έχει αμελήσει κάποιος να κάνει και την Δευτέρα βρίσκουν χαρτάκια οι υπάλληλοι για το τι πρέπει να<br />
κάνουν.</p>
<p>&nbsp;</p>



Πηγή : eReportaz