Κίνηση αλληλεγγύης πραγματοποίησαν οι αρτοποιοί της Θεσσαλονίκης, συγκεντρώνοντας περισσότερα από 500 κιλά αρτοσκευασμάτων για τους πρόσφυγες που συρρέουν στην ουδέτερη ζώνη Ελλάδας- ΠΓΔΜ, στο ύψος της Ειδομένης, περιμένοντας να περάσουν στη γειτονική χώρα.

Αντιπροσωπεία του Σωματείου Αρτοποιών Θεσσαλονίκης «Ο Προφήτης Ηλίας», βρέθηκε για περισσότερες από δύο ώρες στο Λευκό Πύργο και στις 3:00 το μεσημέρι, συνοδεύοντας τα δύο φορτηγά όπου φορτώθηκαν τα αρτοσκευάσματα, αναχώρησε προς την Ειδομένη.

Τα προϊόντα θα παραδοθούν στον Ερυθρό Σταυρό, από όπου και θα διανεμηθούν.