Τα ζευγάρια που θα θέλουν να γίνουν γονείς, θα απευθύνονται στα αρμόδια εργαστήρια και οι <strong>επιστήμονες θα «δημιουργούν» το έμβρυο</strong>, ανάλογα με τις επιθυμίες των γονέων!<span id="more-110260"></span>

Στην ιδιαίτερα ανησυχητική διαπίστωση ότι, το σεξ μελλοντικά θα γίνεται μόνο για λόγους ευχαρίστησης και όχι για αναπαραγωγή, κατέληξε ο  καθηγητής γενετικής στο πανεπιστήμιο του Στάνφορντ, Henry Greely.

Στο βιβλίο του με τίτλο: «Το Τέλος του Σεξ και το Μέλλον της Ανθρώπινης Αναπαραγωγής», ισχυρίζεται ότι <strong>σε 20 έως 40 χρόνια οι περισσότεροι άνθρωποι θα σταματήσουν να κάνουν σεξ για αναπαραγωγικούς λόγους.</strong>

Ο ίδιος εξήγησε πως τα βλαστοκύτταρα που θα παράγονται από το δέρμα της γυναίκας θα μετατρέπονται σε ωάρια, τα οποία θα γονιμοποιούνται από το σπέρμα του επίδοξου πατέρα.

Εκτός από το ότι το σεξ θα γίνεται μόνο ως χόμπι, ο καθηγητής υποστηρίζει πως <strong>τα παιδιά των επόμενων γενεών θα είναι πολύ πιο έξυπνα, όμορφα και υγιή</strong>, καθώς οι γονείς θα είναι σε θέση να επιλέξουν τα χαρακτηριστικά του μωρού τους.