<p>Γνωστό και ως έμφραγμα του μυοκαρδίου, το έμφραγμα συμβαίνει, όταν σταματάει η κυκλοφορία του αίματος προς την καρδιά και ο μυς της καρδιάς, τραυματίζεται, λόγω της λήψης ανεπαρκούς ποσότητας οξυγόνου. Ευτυχώς, τα προειδοποιητικά σημάδια του εμφράγματος είναι πολλά, αρκεί να τα αναγνωρίσουμε και να προλάβουμε την εξέλιξή τους.</p>
<p>Ποια είναι όμως τα πιο γνωστά σημάδια του εμφράγματος; Ποια είναι τα συμπτώματα του εμφράγματος και τι θα πρέπει να μας ανησυχήσει τόσο, ώστε να αναζητήσουμε άμεσα ιατρική βοήθεια:</p>
<p>Ξαφνικός πόνος στο στήθος Το πιο γνωστό από τα σημάδια είναι εκείνο που παραπέμπει σε έντονο και ξαφνικό πόνο στο κέντρο ή την αριστερή μεριά του στήθους. Ο πόνος διαρκεί για μερικά λεπτά και συνήθως επανέρχεται, ενώ μπορεί να γίνει αντιληπτός σαν πίεση ή σαν βάρος, που συχνά παρερμηνεύεται, από τους περισσότερους, σαν καούρα ή δυσπεψία.</p>
<p>Δυσφορία στο πάνω μέρος του σώματος Πόνος και δυσφορία στα χέρια, τους ώμους, την πλάτη, το λαιμό, το σαγόνι ή το πάνω μέρος του στομάχου είναι πιθανές ενδείξεις επερχόμενου εμφράγματος.</p>
<p>Δύσπνοια Το αίσθημα πίεσης στο στήθος και στενότητας των αναπνευστικών οδών, οδηγεί σε δύσπνοια και λαχάνιασμα. Αυτό το σύμπτωμα μπορεί να παρουσιαστεί πριν το έμφραγμα ή κατά τη διάρκεια του επεισοδίου, είτε βρίσκεστε εν μέσω φυσικής άσκησης, είτε απλά ξεκουράζεστε.</p>
<p>Ίλιγγος Η αίσθηση της ζαλάδας, της θολούρας και του ιλίγγου είναι και αυτά μέσα στα συχνά συμπτώματα του εμφράγματος.</p>
<p>Κρύος ιδρώτας Ο κρύος ιδρώτας, χωρίς προφανή αιτία είναι επίσης προειδοποιητικό σημάδι μπλοκαρισμένης κυκλοφορίας του αίματος στην καρδιά.</p>
<p>Άλλα πιθανά σημάδια που δίνει ο οργανισμός, ότι επίκειται καρδιακό επεισόδιο είναι η αίσθηση της κούρασης, χωρίς να έχει προηγηθεί κάτι που να τη δικαιολογεί, η ναυτία, ο εμετός, η ανησυχία, το έντονο άγχος, ακόμα και η αίσθηση του φόβου του θανάτου.Τα σημάδια, ωστόσο, ποικίλουν από άτομο σε άτομο, γι’ αυτό και είναι σύνηθες τα άτομα να μην αντιλαμβάνονται καν ότι τα συμπτώματα που εμφανίζουν αναφέρονται σε έμφραγμα.Επιπλέον, το γεγονός ότι ο πόνος στο στήθος θεωρείται το πιο συχνό σύμπτωμα, οδηγεί σε υποτίμηση των άλλων συμπτωμάτων. Πιο συγκεκριμένα, στις γυναίκες τα σημάδια που παρατηρούνται έχουν να κάνουν περισσότερο με τις στομαχικές ενοχλήσεις όπως είναι η ναυτία και η δυσπεψία ή οι πόνοι στο πάνω μέρος του σώματος.</p>
<p>Τι αυξάνει την επικινδυνότητα; Κάποιοι άνθρωποι παρουσιάζουν αυξημένο ρίσκο εμφάνισης προβλημάτων στη λειτουργία της καρδιάς και εν τέλει εμφράγματος και οι παράγοντες, που ενισχύουν αυτή την επικινδυνότητα είναι οι εξής:• Ηλικία• Κάπνισμα• Διαβήτης• Υψηλή πίεση• Έλλειψη φυσικής άσκησης• Παχυσαρκία• Χρόνια νεφρική ανεπάρκεια• Αυξημένη κατανάλωση αλκοόλ και• Χρήση κοκαΐνης και αμφεταμίνης</p>
<p>Πώς θα μειώσετε αυτή την επικινδυνότητα; Υπάρχει τρόπος να προστατευτείτε από το ρίσκο του εμφράγματος και περιλαμβάνει μικρές ή μεγαλύτερες αλλαγές στον τρόπο ζωής και διατροφής.Τέτοιου είδους αλλαγές είναι οι κάτωθι:• Σωστή, ισορροπημένη και υγιεινή διατροφή• Καθημερινή γυμναστική• Καθημερινός και ποιοτικός 7ωρος ύπνος• Έλεγχος και σωστή αντιμετώπιση του διαβήτη• Σταμάτημα του καπνίσματος• Περιορισμένη κατανάλωση αλκοόλ• Διατήρηση ισορροπημένων επιπέδων χοληστερίνης και αρτηριακής πίεσης• Καταπολέμηση της παχυσαρκίας και• Αντιμετώπιση και διαχείριση του καθημερινού στρες και άγχους</p>
<p>Και πώς θα αντιδράσετε στην περίπτωση, που εμφανίζετε τα συμπτώματα; Αν σας παρουσιάζονται τα συμπτώματα για διάστημα διάρκειας μεγαλύτερης των 10 λεπτών καλό θα ήταν να τα λάβετε σοβαρά υπόψη σας, δεδομένου ότι αυτή η προβληματική παροχή οξυγόνου στον οργανισμό, αν δεν αποκατασταθεί το συντομότερο είναι πιθανό να προκαλέσει σοβαρές, αν όχι μόνιμες βλάβες στη λειτουργία της καρδιάς.</p>
<p>Ποιες θα πρέπει λοιπόν να είναι οι πρώτες κινήσεις σας στην περίπτωση που εμφανίσετε κάποιο από τα παραπάνω σημάδια:</p>
<p>• Αναζητήστε άμεσα ιατρική βοήθεια, ακόμα κι αν τελικά δεν πρόκειται για κάτι τόσο σοβαρό όπως το έμφραγμα. Όσο πιο άμεσα αντιδράσετε, τόσο μεγαλύτερη είναι η πιθανότητα να ξεπεράσετε το ρίσκο μόνιμης βλάβης.</p>
<p>• Μην επιχειρήσετε να οδηγήσετε οι ίδιοι προς το νοσοκομείο. Ζητήστε από κάποιον άλλο να σας μεταφέρει ή ιδανικότερα περιμένετε το εξειδικευμένο ασθενοφόρο.</p>
<p>• Μην πανικοβάλεστε, σε καμία περίπτωση. Πάρτε βαθιές και αργές ανάσες και επιδιώξτε να παραμείνετε ήρεμοι.</p>
<p>• Ανοίξτε τα παράθυρα στο χώρο που βρίσκεστε, καθώς ο φρέσκος αέρας θα βοηθήσει την ανάκτηση της αναπνοής σας.</p>
<p>• Αν η ασπιρίνη δεν είναι απαγορευμένη από το γιατρό σας, για άλλους ιατρικούς λόγους, δοκιμάστε να μασήσετε μια, καθώς αυτή θα περιορίσει τη βλάβη στην καρδιά, αναστέλλοντας τη δράση των αιμοπεταλίων.</p>
<p>Θα πρέπει, τέλος, και πάνω απ’ όλα να γνωρίζετε ότι η άμεση δράση και αντίδραση στα προειδοποιητικά σημάδια του εμφράγματος είναι πολύ σημαντική, καθώς τα πρώτα λεπτά είναι εκείνα που θα καθορίσουν και περιορίσουν την τελική βλάβη που θα υποστεί ο σημαντικότερος μυς του ανθρώπινου οργανισμού.</p>



Πηγή : eReportaz