Γράφει η Άννα Σταυράκη

Η μέτρηση μακράς διαρκείας της αρτηριακής πίεσης, για ένα 24ωρο, αποτελεί ιδανικό εργαλείο για τον ιατρό σας προκειμένου να αξιολογήσει την αρτηριακή σας πίεση στην προσωπική σας ζωή.
Πρόκειται για τον μοναδικό τρόπο που έχει ο/η ιατρός σας προκειμένου να διαπιστώσει αν έχετε έναν φυσιολογικό ολοήμερο ρυθμό. Μπορείτε να ξεκινήσετε μόλις έρθετε στο προγραμματισμένο ραντεβού σας.

<strong>Το ραντεβού σας:</strong>

Η πλέον σύγχρονη τεχνική μέτρησης καθιστά την τοποθέτηση της συσκευής μέτρησης και της περιχειρίδας εύκολη και άνετη. Η αρτηριακή σας πίεση μετριέται αυτόματα κάθε 15 λεπτά κατά τη διάρκεια της ημέρας και κάθε 30 λεπτά τη νύχτα. Οι σχεδόν ανύπαρκτοι ήχοι από την αντλία αέρος και η αυτόματη ρύθμιση της πίεσης διασφαλίζουν ότι θα κοιμηθείτε καθ’ όλη τη διάρκεια της νύχτας.

<strong>Για ποιόν προορίζεται;</strong>

Οι μακράς διαρκείας μετρήσεις της αρτηριακής πίεσης προορίζονται για ασθενείς με καρδιαγγειακές ενοχλήσεις, περίεργους πονοκεφάλους, ίλιγγο ή απλά για τον έλεγχο της αποτελεσματικότητας των αντιυπερτασικών φαρμάκων. Ειδικότερα, αυτή η μέθοδος καθιστά δυνατό τον εντοπισμό της «υπέρτασης λευκής μπλούζας» (αυξημένη αρτηριακή πίεση στο ιατρείο) ή της «συγκαλυμμένης υπέρτασης» (αυξημένη αρτηριακή πίεση εκτός ιατρείου στην καθημερινή ζωή). Επιπλέον, όλοι οι διαβητικοί και οι ασθενείς με περιορισμένη νεφρική λειτουργία θα επωφεληθούν από τη συγκεκριμένη μέθοδο μέτρησης, καθώς ιδιαίτερα αυτές οι ομάδες ασθενών χρειάζονται έναν πολύ καλό έλεγχο της αρτηριακής πίεσης.

Παραδείγματα από αναφορά ασθενούς:

<strong>Έχετε υψηλή αρτηριακή πίεση;</strong>

Με τη βοήθεια της μακράς διαρκείας μέτρηση της αρτηριακής πίεσης, ο ιατρός σας μπορεί να αξιολογήσει την μέση αρτηριακή πίεσή σας κατά τη διάρκεια της ημέρας και μια πιθανή αύξηση κατά τη διάρκεια της νύχτας, καθώς και τις διακυμάνσεις της αρτηριακής πίεσης. Κατόπιν, ο θεράποντας ιατρός θα μπορεί να ορίσει ή να ρυθμίσει τις δόσεις της φαρμακευτικής αγωγής και την δραστικότητα της αγωγής καλύτερα, ανατρέχοντας στις 24ωρες τιμές.

<strong>Ποια είναι τα οφέλη της μέτρησης;</strong>

Θα λάβετε πληροφορίες για το αν η αιτία των ενοχλήσεών σας ενδεχομένως να είναι μια μη εντοπισμένη υψηλή αρτηριακή πίεση ή αν υπάρχει ανάγκη να ελεγχθούν περαιτέρω κίνδυνοι.
Ειδικότερα, με την αυξημένη αρτηριακή πίεση συνταγογραφούνται μόνο τα φάρμακα που ουσιαστικά απαιτούνται. Για παράδειγμα, ορισμένες φορές αρκεί η λήψη μίας μόνο βραδινής δόσης του αντιυπερτασικού φαρμάκου εφόσον η αρτηριακή σας πίεση δεν παρουσιάζει πτώση τη νύχτα.

<strong>Επενδύστε λίγο χρόνο στην υγεία σας!</strong>
Ο ιατρός σας θα διαγνώσει και θα σας προτείνει συγκεκριμένη αγωγή βάση του προσωπικού σας προφίλ αρτηριακής πίεσης, χρησιμοποιώντας την πλέον σύγχρονη τεχνική μέτρησης – την 24ωρη μακράς διάρκειας μέτρηση της αρτηριακής πίεσης.