Μια εναλλακτική πρόταση που θα μας βοηθήσει να διατηρηθούμε «σε φόρμα» έκανε η Βασιλική Εταιρεία Δημόσιας Υγείας (RSPH), αναφορικά με τις συσκευασίες των τροφίμων.

Συγκεκριμένα, η RSPH πρότεινε να αναγράφεται σε κάθε προϊόν πόσο περπάτημα ή πόσο τρέξιμο χρειάζεται για να κάψουμε τις θερμίδες του, εκτιμώντας ότι με αυτόν τον τρόπο οι πολίτες θα αποκτήσουν συναίσθηση του θερμιδικού φορτίου των προϊόντων που καταναλώνουν.

Ενδεικτικά, η Εταιρεία παρουσίασε τα ισοδύναμα άσκησης (με περπάτημα ή τρέξιμο) για 6 βασικά προϊόντα που καταναλώνουμε σχεδόν καθημερινά.

<img class="alignnone size-full wp-image-16103" src="http://www.healthreportaz.gr/wp-content/uploads/2016/04/1.jpg" alt="1" width="624" height="592" />

Τα ισοδύναμα αφορούν σε περπάτημα με ταχύτητα 4,8-8 χμ/ώρα ή τρέξιμο με ταχύτητα 8 χμ/ώρα:

- Σοκολάτα, 229 θερμίδες: 42 λεπτά περπάτημα, 22 λεπτά τρέξιμο

- Αναψυκτικό, 138 θερμίδες: 26 λεπτά περπάτημα, 13 λεπτά τρέξιμο

- Δημητριακά, 172 θερμίδες: 31 λεπτά περπάτημα, 16 λεπτά τρέξιμο

- Πατατάκια, 171 θερμίδες: 31 λεπτά περπάτημα, 16 λεπτά τρέξιμο

- Ατομικό κέικ, 265 θερμίδες: 48 λεπτά περπάτημα, 25 λεπτά τρέξιμο

- Σάντουιτς με κοτόπουλου και μπέικον, 445 θερμίδες: 1 ώρα και 22 λεπτά περπάτημα, 42 λεπτά τρέξιμο

Σημειώνεται ότι στόχος της Εταιρείας δεν είναι να τρομάξουμε ούτε να αποκτήσουμε εμμονές με τις θερμίδες. Αντίθετα, οι ειδικοί επιθυμούν να καταστεί σαφές πόσο πρέπει να κινούμαστε μέσα στην ημέρα για να αποφύγουμε την αύξηση του σωματικού βάρους και τις συνέπειες αυτού στην υγεία μας.