<p>Στάση εργασίας από τις 12 το πρωί μέχρι και το πέρας του ωραρίου έχει κηρύξει για την Τετάρτη 10 Σεπτεμβρίου η Ομοσπονδία Ενώσεων Νοσοκομειακών Γιατρών Ελλάδας, σε ένδειξη διαμαρτυρίας για το υπό ψήφιση νομοσχέδιο που προβλέπει τη σύσταση Εταιρίας Συστήματος Αμοιβών Νοσοκομείων Α.Ε.</p>
<p>Παράλληλα, η ΟΕΝΓΕ διοργανώνει από κοινού με την Ένωση Νοσοκομειακών Γιατρών Αθήνας-Πειραιά (ΕΙΝΑΠ) και την Πανελλήνια Ομοσπονδία Εργαζομένων στα Δημόσια Νοσοκομεία (ΠΟΕΔΗΝ), συλλαλητήριο την ίδια ημέρα στις 12:30 στη Βουλή.</p>
<p>Σύμφωνα με σχετική ανακοίνωση της ΟΕΝΓΕ, η σύσταση της ΕΣΑΝ «σηματοδοτεί την πλήρη απόσυρση του κράτους από τη χρηματοδότηση του δημόσιου συστήματος υγείας», ενώ στην ίδια ανακοίνωση χαρακτηρίζονται «επουσιώδεις» οι τροποποιήσεις στις οποίες προέβη ο υπουργός Υγείας καθώς «δεν αλλάζουν την ουσία των δραματικών επιπτώσεων στους ασθενείς, τα Νοσοκομεία και τους γιατρούς».</p>


 Πηγή : <a href="http://www.e-reportaz.gr/%cf%83%cf%84%ce%ac%cf%83%ce%b7-%ce%b5%cf%81%ce%b3%ce%b1%cf%83%ce%af%ce%b1%cf%82-%cf%83%cf%84%ce%b1-%ce%b4%ce%b7%ce%bc%cf%8c%cf%83%ce%b9%ce%b1-%ce%bd%ce%bf%cf%83%ce%bf%ce%ba%ce%bf%ce%bc%ce%b5%ce%af-2/">e-reportaz.gr</a>