Οι γυναίκες που ξεκινούν νωρίς ορμονική θεραπεία ενόψει εμμηνόπαυσης ενδεχομένως να έχουν μικρότερο κίνδυνο εκδήλωσης καρδιακής νόσου, σύμφωνα με νέα έρευνα που παρουσιάστηκε στο ετήσιο συνέδριο της Αμερικανικής Εταιρείας Εμμηνόπαυσης στο Λας Βέγκας.

Κατά τη διάρκεια του διαστήματος 1991 - 2006, περισσότερες από 4.700 γυναίκες εκδήλωσαν ή πέθαναν από καρδιακή νόσο. Συγκριτικά με εκείνες που δεν έκαναν ποτέ ορμονική θεραπεία, οι γυναίκες που την άρχισαν εντός πέντε ετών από τα πρώτα συμπτώματα της εμμηνόπαυσης, παρέμειναν ελεύθερες καρδιακής νόσου για κατά μέσο όρο 13 χρόνια περισσότερα.

Μάλιστα, αυτό ίσχυε ακόμα και όταν συνεκτιμήθηκαν παράγοντες, όπως η ηλικία, το μορφωτικό επίπεδο, το κάπνισμα, το βάρος και η υπέρταση.

Αιτιολογώντας τα ευρήματα, ο επικεφαλής της έρευνας Δρ Καρασκβιλα εξηγεί ότι «ζωικές μελέτες έχουν δείξει ότι η πρώιμη ορμονική αγωγή βοηθά στην πρόληψη της αθηροσκλήρωσης, ενώ η καθυστέρηση της έναρξης της θεραπείας όχι. Επιπλέον, ενισχύεται η θεωρία ότι οι νέες γυναίκες μπορούν να επωφεληθούν από την πρώιμη ορμονική αγωγή, καθώς αυτή συντελεί σε μείωση της LDL (κακής) χοληστερόλης».