Η Επιστημονική Εταιρεία BMOGS (Birmingham and Midland Obstetrical and Gynaecological Society) κάθε χρόνο ξεχωρίζει και επιλέγει μια ευρωπαϊκη πόλη για τη διοργάνωση της ημερίδας, όπου διακεκριμένοι επιστήμονες συζητούν τις τελευταίες εξελίξεις στο χώρο της Μαιευτικής και Γυναικολογίας.
Για το 2015 η BMOGS σε συνεργασία με το Τμήμα Μαιευτικής Γυναικολογίας της Κλινικής ΙΑΣΩ, διοργανώνουν την Επιστημονική Ημερίδα Μαιευτικής και Γυναικολογίας, την Παρασκευή 24 Απριλίου 2015 και ώρα 10:00 στην Αίθουσα Εκδηλώσεων της Κλινικής ΙΑΣΩ, Λ. Κηφισίας 37-39 στο Μαρούσι.
Μεταξύ άλλων θα αναπτυχθούν τα εξής:
• Επανάσταση ή Εξέλιξη; Ο ρόλος της ρομποτικής χειρουργικής στη Γυναικολογία
• Οιστρογόνα &amp; Κατάθλιψη
• Διλήμματα που αφορούν στη μη επεμβατική προγεννητική διάγνωση
• Διατήρηση της γονιμότητας σε ασθενείς με καρκίνο τραχήλου μήτρας
Ανάμεσα στους διακεκριμένους ομιλητές από τη BMOGS αυτή τη χρονιά θα είναι οι κ.κ. Professor Khaled Ismail, MSc, MD, PhD, FRCOG, Professor of Obstetrics &amp; Gynaecology, University of Birmingham, Miss Esther Moss, MRCOG, MSc, PhD, Gynaecological Oncologist, University of Leicester, Mr Joseph A. Jordan, Founder President of both the BSCCP &amp; European Federation for Colposcopy, Past President of the FCPC and Professor John W.W. Studd, Former Professor Imperial College, London, Past President of the British Menopause Society.
Επιστημονικοί υπεύθυνοι της ημερίδας είναι ο κ. Εμμανουήλ Διακομανώλης, Καθηγητής Μαιευτικής / Γυναικολογίας Πανεπιστημίου Αθηνών, Πρόεδρος Επιστημονικού Συμβουλίου ΙΑΣΩ και η κα. Susan Blunt, MD, FRCOG, Consultant Gynaecologist, Birmingham, President of BMOGS.

Την Κλινική ΙΑΣΩ θα εκπροσωπήσουν ως ομιλητές οι διακεκριμένοι επιστήμονες κ.κ. Βασίλειος Λαμπρινουδάκης, Ομότιμος Καθηγητής Αρχαιολογίας Πανεπιστημίου Αθηνών, Κωνσταντίνος Πάγκαλος, Ιατρός – Γενετιστής, Παιδιάτρος, Καθηγητής Ιατρικής Γενετικής, Συνεργάτης ΙΑΣΩ και Αλέξανδρος Ροδολάκης, Αναπληρωτής Καθηγητής Γυναικολογικής Ογκολογίας Πανεπιστημίου Αθηνών, Α’ Μαιευτική / Γυναικολογική Κλινική, Νοσοκομείο «Αλεξάνδρα».