Ένα κοριτσάκι δύο ετών νοσηλεύεται στην Μονάδα Εντατικής Θεραπείας του Νοσοκομείου Παίδων «Αγλαΐα Κυριακού», έπειτα από ατύχημα στον χώρο φιλοξενίας προσφύγων στο Ελληνικό.

Σύμφωνα με πληροφορίες, το κορίτσι, του οποίου η εθνικότητα δεν έχει ακόμα επιβεβαιωθεί, νοσηλεύεται με εγκαύματα «μεσαίου πάχους», στο 20% της επιφάνειας του σώματος της.

Δύο ακόμα παιδιά, ένα αγόρι ηλικίας περίπου 2 ετών και ένα κοριτσάκι περίπου 5 χρόνων διακομίσθηκαν στο νοσοκομείο αλλά έλαβαν εξιτήριο, καθώς τα εγκαύματα δεν κρίθηκαν σοβαρά από τους ιατρούς.

Ενδέχεται τα εγκαύματα να έχουν προκληθεί από βραστό νερό, αλλά οι λεπτομέρειες τους ατυχήματος είναι άγνωστες.