<p>Σήμερα γιορτάζεται η Παγκόσμια Ημέρα κατά του Διαβήτη, και με αφορμή αυτήν, σας παραθέτουμε κάποιες απλές συμβουλές για την περιποίηση των ατόμων με διαβήτη.</p>
<p>Η φροντίδα των ατόμων με διαβήτη που έχουν προβλήματα στα πόδια πρέπει να παρέχεται από οργανωμένα κέντρα που διαθέτουν προσωπικό με εμπειρία επιπέδου 2 και 3. Στα οργανωμένα αυτά κέντρα γίνεται συστηματική εργασία με πραγματικά πολύ καλά αποτελέσματα.</p>
<p>Σε όλα τα επίπεδα λειτουργίας αυτών των ιατρείων πρέπει να γίνεται εκπαίδευση των ατόμων με διαβήτη στη φροντίδα των ποδιών για την πρόληψη των ελκών.</p>
<p>Δείτε, ωστόσο, απλές συμβουλές που, αν εφαρμοστούν από τα άτομα με διαβήτη, προστατεύουν τα πόδια τους:</p>
<p>• Δεν περπατάμε ποτέ ξυπόλυτοι.</p>
<p>• Ελέγχουμε κάθε βράδυ τα πόδια μας για μικροαμυχές, πληγές ή αλλαγή του χρώματος των δακτύλων</p>
<p>• Χρησιμοποιούμε καθρεφτάκι για να ελέγξουμε τα πέλματα αν υπάρχουν πληγές.</p>
<p>• Ελέγχουμε τα παπούτσια αν υπάρχει καμιά ραφή ή κανένα καρφί που μπορεί να προκαλέσει τραύμα.</p>
<p>• Δεν πλησιάζουμε τα πόδια σε θερμαντικά σώματα (υπάρχει κίνδυνος εγκαυμάτων). Πλένουμε τα πόδια με χλιαρό νερό κάθε βράδυ.</p>
<p>• Αν τα πέλματα είναι ξηρά χρησιμοποιούμε ειδικούς αφρούς, όχι βαζελίνη.</p>
<p>• Κόβουμε τα νύχια σε ευθεία γραμμή ώστε να μην υπάρχουν αιχμές που τραυματίζουν τα πόδια μας.</p>
<p>• Δεν αφαιρούμε τους κάλους μόνοι μας. Απευθυνόμαστε πάντα σε εξειδικευμένο προσωπικό.</p>



Πηγή : eReportaz