<strong>Οι μολύνσεις από μύκητες στα πόδια είναι συχνές. </strong>Η αύξηση της θερμοκρασίας και η υγρασία ευνοούν την ανάπτυξη μυκήτων στα πόδια, που μπορούν να προσβάλλουν τα δάκτυλα και τα νύχια.

<strong>Οι μυκητιάσεις των ποδιών, ιδιαίτερα των νυχιών δυνατόν να εξελίσσονται για μεγάλα χρονικά διαστήματα, ακόμη και για χρόνια. </strong> Κάποτε εξελίσσονται χωρίς πόνο ή άλλη ενόχληση, που να κάνουν τον ασθενή να ζητήσει βοήθεια και θεραπεία.

Τα μολυσμένα από μύκητες νύχια γίνονται παχιά, εύθραυστα και το χρώμα τους αλλοιώνεται.

<strong>Τι μπορείτε να κάνετε για να προφυλάσσετε τα πόδια σας από τις μυκητιάσεις;</strong>
<div>
<div class="bannergroup">
<div class="banneritem">
<div class="clr"> 1. Να πλένετε καλά τα πόδια σας, με νερό και σαπούνι. Μετά να τα στεγνώνετε καλά. Προσέχετε να στεγνώνετε καλά τα διαστήματα μεταξύ των δακτύλων των ποδιών. Μην ξεχνάτε το στέγνωμα μετά από κολύμπι</div>
</div>
</div>
</div>
2. Να ελέγχετε τα πόδια, τα δάκτυλα και τα νύχια σας τακτικά. Να κοιτάζετε εάν υπάρχουν ανωμαλίες στο δέρμα, ερυθρότητα με ξεφύλλισμα του δέρματος, ραγισμένο δέρμα ή άλλη ανωμαλία. Προσέξτε ιδιαίτερα σε περίπτωση που έχετε φαγούρα

3. Μην περπατάτε με γυμνά πόδια σε δημόσιους χώρους, όπως λουτρά, πισίνες ή σάουνα. Να φοράτε σάνδαλα ή σαγιονάρες

4. Να αλλάζετε τις κάλτσες και τα παπούτσια σας, περισσότερο από μια φορά την ημέρα

5. Να κόβετε ίσια τα νύχια σας

6. Να βάζετε παπούτσια που ταιριάζουν καλά στα πόδια σας, τα οποία να είναι κατασκευασμένα από υλικά που αναπνέουν, όπως το δέρμα. Αποφεύγετε τις πολύ στενές κάλτσες

7. Να προτιμάτε κάλτσες που απορροφούν τον ιδρώτα, όπως οι βαμβακερές. Να αλλάζετε δύο φορές την ημέρα κάλτσες

8. Βάζετε πούδρα ή αντιμυκητιακόφάρμακο σε σκόνη στα πόδια σας

9. Αφήνετε τα παπούτσια να αερίζονται για 24 ώρες προτού τα φορέσετε ξανά

10. Να αποστειρώνετε τακτικά, τα ψαλίδια, νυχοκόπτες ή άλλα εργαλεία που χρησιμοποιείτε για τη φροντίδα των νυχιών σας

11. Μην χρησιμοποιείτε βερνίκι νυχιών εάν υποψιάζεστε ότι έχετε μυκητίαση νυχιών.

<strong>Εάν έχετε μύκητες στα πόδια, μην ξεχνάτε τα ακόλουθα:</strong>
<ol>
	<li>Μετά από το λούσιμο, να στεγνώνετε πρώτα τις βουβωνικές περιοχές (εκεί που ενώνονται οι μηροί με το κορμό του σώματος) και γύρω από τις γεννητικές περιοχές. Μετά να στεγνώνετε τα πόδια σας</li>
	<li>Να βάζετε πρώτα τις κάλτσες σας και μετά τα εσώρουχα σας (για αποφεύγετε τη μεταφορά μυκήτων από τα πόδια στις βουβωνικές και περιγεννητικές περιοχές)</li>
	<li>Να κάνετε όλη τη θεραπεία που σας σύστησε ο γιατρός σας για την αντιμετώπιση των μυκήτων στα πόδια. Μην σταματήσετε τη θεραπεία σας επειδή τα σημεία και συμπτώματα υποχώρησαν. Υπάρχουν μύκητες ζωντανοί στο δέρμα για μέρες μετά την υποχώρηση των συμπτωμάτων</li>
	<li>Τα ρούχα σας να πλένονται σε ζεστό νερό και όχι σε χλιαρό για να σκοτώνονται οι μύκητες. Εάν μπορείτε, χρησιμοποιείτε χλωρίνη, που αυξάνει τις πιθανότητες εξολόθρευσης των μυκήτων</li>
</ol>