<p>Ο Ρόμπιν Γουίλιαμς δε βρισκόταν υπό την επήρεια ναρκωτικών ή αλκοόλ όταν αυτοκτόνησε, σύμφωνα με όσα αναφέρει η ιατροδικαστική έκθεση που δόθηκε στη δημοσιότητα εχθές το βράδυ. Ωστόσο, στην έκθεση επίσης σημειώνεται ότι η συμπεριφορά του πριν το θάνατό του καταδεικνύει «αύξηση της παράνοιας».</p>
<p>Παράλληλα, και σύμφωνα με την τοξικολογική ανάλυση, οι φαρμακευτικές ουσίες που εντοπίστηκαν στον οργανισμό του ήταν σε «θεραπευτικά» κι όχι σε επικίνδυνα επίπεδα.</p>
<p>Η έκθεση επιβεβαιώνει πως ο Γουίλιαμς αυτοκτόνησε, με το θάνατό του να οφείλεται σε «ασφυξία λόγω απαγχονισμού», όπως είχε εξ αρχής εκτιμηθεί.</p>
<p>Ο γνωστός ηθοποιός είχε διαγνωστεί με τη νόσο του Πάρκινσον το 2012, με τα πρώτα συμπτώματα να κάνουν την εμφάνισή τους στο αριστερό του χέρι, λίγο καιρό πριν αυτοκτονήσει. </p>
<p>Αν και βρέθηκε κρεμασμένος, οι ιατροδικαστές επιβεβαίωσαν πως ο Γουίλιαμς είχε προσπαθήσει να κόψει τις φλέβες στον αριστερό του καρπό.</p>
<p>Ο πάντα χαμογελαστός ηθοποιός είχε αντιμετωπίσει στο παρελθόν προβλήματα εθισμού σε ναρκωτικά και αλκοόλ, ενώ όπως αποκάλυψαν άνθρωποι του περιβάλλοντός του μετά το θάνατό του, τον τελευταίο καιρό πριν αυτοκτονήσει έδινε μάχη με την κατάθλιψη. </p>
<p>Ο 63χρονος ηθοποιός βρέθηκε νεκρός στο σπίτι του, στην Καλιφόρνια των ΗΠΑ, στις 11 Αυγούστου. Εθεάθη ζωντανός για τελευταία φορά την προηγούμενη ημέρα.</p>



Πηγή : eReportaz