Εξαιρετικά κρίσιμη παραμένει η κατάσταση της 17χρονης μαθήτριας από την Ημαθία, η οποία νοσηλεύεται σε νοσοκομείο της Ρώμης, μετά από πτώση της από μπαλκόνι κεντρικού ξενοδοχείου της Ιταλικής πρωτεύουσας, στη διάρκεια σχολικής εκδρομής. 

Αναλυτικότερα και σύμφωνα με πληροφορίες, η 17χρονη νοσηλεύεται σε Μονάδα Εντατικής Θεραπείας του νοσοκομείου City Andrea Alezini, με την κατάστασή της να κρίνεται εξαιρετικά κρίσιμη μετά και το δεύτερο χειρουργείο στο οποίο υπεβλήθη το απόγευμα της Πέμπτης, καθώς εμφάνισε οίδημα στον εγκέφαλο, μετά το πρώτο χειρουργείο.

Παράλληλα, πληροφορίες από τους θεράποντες γιατρούς κάνουν λόγο για μία εξαιρετικά δύσκολη κατάσταση, με τη 17χρονη να μην έχει επαφή με το περιβάλλον, ενώ έχει χάσει ένα μεγάλο μέρος της όρασής της και της εγκεφαλικής της λειτουργίας. 

Σημειώνεται ότι μέχρι στιγμής δεν έχουν εξακριβωθεί τα αίτια της πτώσης της 17χρονης κοπέλας από το μπαλκόνι του ξενοδοχείου. 
