Η αρχαία 5000 ετών τέχνη του feng shui μπορεί να ενισχύσει την επαγγελματική μας άνοδο με 3 βασικά βήματα έτσι ώστε να προσελκύσουμε την ενέργεια Qi της επιτυχίας!

<strong>1/ Προσέχουμε τη θέση του γραφείου αλλά και του κρεβατιού μας</strong>

Είναι σημαντικό να έχουμε την καρέκλα του γραφείου όπως και το κεφαλάρι του κρεβατιού μας σε θέση που να ενισχύει την εργατικότητα, την συγκέντρωση και να μας δίνει ενεργειακή ώθηση να επιτύχουμε όλα όσα επιθυμούμε.

<a href="http://www.healthreportaz.gr/wp-content/uploads/2015/11/images-210.jpg" rel="attachment wp-att-12618"><img class="size-full wp-image-12618 aligncenter" src="http://www.healthreportaz.gr/wp-content/uploads/2015/11/images-210.jpg" alt="images (2)" width="290" height="174" /></a>

Όταν η θέση αυτή βρίσκεται στα νοτιοανατολικά του χώρου μας (με κατεύθυνση προς τη νότια πλευρά) έχουμε έναν ιδανικό συνδυασμό ενεργειών, ειδικά για όσους εργάζονται στον τομέα της επικοινωνίας (δημόσιες σχέσεις, marketing, πωλήσεις κλπ) αλλά και για τους γιατρούς και τους δικηγόρους καθώς τους κάνει πιο ενεργητικούς, δραστήριους και πρακτικούς, ικανούς να πραγματοποιήσουν τα όνειρά τους.

Μια ακόμα θέση που ευνοεί το γρήγορο ξεκίνημα και την άμεση ανάπτυξη είναι στα ανατολικά καθώς έχει έντονη ζωντανή ροή ενέργειας και είναι ιδανική για καινούριες επιχειρήσεις, ειδικά στον τομέα της τεχνολογίας.

Τέλος, επιλέγουμε τα βορειοδυτικά ή βορειανατολικά του χώρου μας που ενισχύουν την αρχηγία, την οργάνωση, την ευθύνη και την εμπιστοσύνη, αρετές ιδιαίτερα χρήσιμες σε άτομα που έχουν θέσεις διοικητικές.

<strong>2/Καθορίζουμε τον χώρο εργασίας μας</strong>

Όπου και αν εργαζόμαστε, στο σπίτι ή σε γραφείο, σε ιδιωτική επιχείρηση ή δημόσια υπηρεσία, θα πρέπει να ορίσουμε έναν χώρο που θα είναι αποκλειστικά για επαγγελματική χρήση και στη δικαιοδοσία μας.

<img class="size-full wp-image-12621 alignleft" src="http://www.healthreportaz.gr/wp-content/uploads/2015/11/images-72.jpg" alt="images (7)" width="271" height="186" />Ακόμα και στην περίπτωση που μοιραζόμαστε το έπιπλο του γραφείου μας με κάποιον άλλο είναι σημαντικό να καθορίσουμε τα όρια του δικού μας χώρου εργασίας.

Αυτός ο χώρος πρέπει να έχει όσο το δυνατό λιγότερα έπιπλα, έτσι ώστε να μπορούμε να κινούμαστε άνετα γύρω από αυτόν και, εάν πρόκειται για επιφάνεια γραφείου, να έχει αποκλειστικά και μόνον όσα χρησιμοποιούμε συχνά και μας είναι απαραίτητα. Προσέχουμε να μην υπάρχουν πάνω από 8 αντικείμενα συνολικά, επάνω στην επιφάνεια του γραφείου μας.

<a href="http://www.healthreportaz.gr/wp-content/uploads/2015/11/images-116.jpg" rel="attachment wp-att-12617"><img class="size-full wp-image-12617 alignleft" src="http://www.healthreportaz.gr/wp-content/uploads/2015/11/images-116.jpg" alt="images (1)" width="188" height="268" /></a>

Φροντίζουμε η καρέκλα που καθόμαστε να είναι σε πολύ καλή κατάσταση, με ενιαία πλάτη και να μην βρίσκεται μπροστά από παράθυρο καθώς έτσι εντείνεται σε μεγάλο βαθμό η απώλεια της ενέργειας Qi.

<strong>3/ Ενισχύουμε το στοιχείο του νερού</strong>

Το στοιχείο του νερού επιδρά σε μεγάλο βαθμό στον πλούτο, την ευημερία και την επαγγελματική μας άνοδο.

Τοποθετώντας γυάλινα διακοσμητικά με κυματοειδές ή ακανόνιστο σχήμα και σκούρα χρώματα στην επίπλωση του γραφείου μας όπως μαύρο, μπλε, σκούρο πράσινο και ανθρακί, ενισχύουμε το στοιχείο του νερού, ειδικά στα νοτιοανατολικά του χώρου μας.

Θα πρέπει όμως να είμαστε προσεκτικοί στην ένταση του στοιχείου αυτού καθώς η υπερβάλλουσα ενέργεια θα έχει το ακριβώς αντίθετο αποτέλεσμα.

Γι' αυτό επιλέγουμε το πολύ έως 2 διακοσμητικά και ένα από τα παραπάνω χρώματα με προσθήκη πιο απαλών αποχρώσεων για να έχουμε την σωστή ροή ενέργειας Qi στον επαγγελματικό μας χώρο.

<strong>Ευθυμία Α. Μισιρλή</strong>

<em>Μηχανολόγος-Μηχανικός</em>

<em>Ειδικός σύμβουλος ευνοϊκής ψυχολογικής χωροθεσίας Feng Shui</em>

<em><a href="http://www.facebook.com/www.fengshuiinteriordesign.gr">www.facebook.com/www.fengshuiinteriordesign.gr</a></em>