Ορισμένα φάρμακα πρέπει να λαμβάνονται πάντα έπειτα από γεύμα, ώστε να απορροφηθούν καλύτερα και να μην ερεθίσουν το γαστρεντερικό. Δείτε για ποια φάρμακα ισχύει:

<span style="color: #ff0000;"><strong>Μη στεροειδή αντιφλεγμονώδη (NSAIDs)</strong></span>

Τα μη στεροειδή αντιφλεγμονώδη συνιστώνται για την αντιμετώπιση του πόνου, καθώς μπλοκάρουν τις προσταγλαδίνες, τους υποδοχείς του πόνου του ανθρώπινου σώματος. Η λήψη των NSAIDs μετά από φαγητό προλαμβάνει γαστρεντερικές ενοχλήσεις και αιμορραγίες στο στομάχι και το έντερο.

<span style="color: #ff0000;"><strong>Οπιοειδή</strong></span>

Τα ισχυρά αναλγητικά που ανήκουν στην κατηγορία των οπιοειδών λειτουργούν διαφορετικά από τα μη στεροειδή αντιφλεγμονώδη, καθώς τα πρώτα στοχεύουν στα ίδια τα μηνύματα πόνου στον εγκέφαλο. Ο συνδυασμός των οπιοειδών με φαγητό προλαμβάνει παρενέργειες όπως η ναυτία κα ο εμετός. Επίσης, η κατανάλωση τροφών με σημαντική ποσότητα φυτικών ινών (φρούτα, λαχανικά, προϊόντα ολικής άλεσης) βοηθά να αποφευχθεί η δυσκοιλιότητα.

<span style="color: #ff0000;"><strong>Πρεδνιζόνη</strong></span>

Η πρεδνιζόνη αποτελεί κλάση φαρμάκων σε μορφή χαπιού ή σε σιρόπι. Λαμβάνεται από άτομα που διαθέτουν στον οργανισμό τους χαμηλά επίπεδα κορτικοστεροειδών, ορμονών που ρυθμίζουν τη λειτουργία των επινεφριδίων. Οι επινεφρίδιοι αδένες καταστέλλουν τις φλεγμονές, προστατεύοντας από παθήσεις όπως η αρθρίτιδα και η σκλήρυνση κατά πλάκας. Η λήψη της πρεδνιζόνης σε συνδυασμό με φαγητό ή γάλα συνιστάται προς αποφυγή ερεθισμών στο στομάχι και για να προληφθεί το έλκος στο στομάχι. Η πρεδνιζόνη σε υγρή μορφή μπορεί να συνδυαστεί με χυμό ή μαλακές τροφές.

<span style="color: #ff0000;"><strong>Μετφορμίνη</strong></span>

Η μετφορμίνη χρησιμοποιείται στο πλαίσιο της θεραπείας του διαβήτη τύπου 2. Ο συνδυασμός της με φαγητό προλαμβάνει την ακράτεια και τις ενοχλήσεις στο στομάχι.

<span style="color: #ff0000;"><strong>Αντιβίωση</strong></span>

Κάθε αντιβιοτικό επιδρά με διαφορετικό τρόπο, οπότε η σύσταση που αφορά στο φαγητό δεν ισχύει πάντα. Θα πρέπει λοιπόν να διαβάσετε προσεκτικά τις οδηγίες πριν ξεκινήσετε την αγωγή.

<span style="color: #ff0000;"><strong>Αντισυλληπτικά χάπια</strong></span>

Το αντισυλληπτικό χάπι πρέπει να λαμβάνεται κάθε μέρα την ίδια ώρα και συνδυαστικά με γεύμα ώστε να αποφευχθεί η ναυτία. Ο σωστός προγραμματισμός βοηθά να μην ξεχνούν οι γυναίκες να πάρουν το χάπι τους.

<span style="color: #ff0000;"><strong>Αντιόξινα</strong></span>

Τα αντιόξινα βοηθούν στην καταπολέμηση της καούρας και της δυσπεψίας. Πρέπει να λαμβάνονται περίπου μία ώρα μετά το γεύμα ή κατά τη διάρκεια του γεύματος. Ωστόσο, εάν τα συμπτώματα της δυσπεψίας εκδηλώνονται το βράδυ, ο γιατρός μπορεί να συστήσει τη λήψη του φαρμάκου με άδειο στομάχι.

Δεν πρέπει να ξεχνάτε να συμβουλεύεστε πάντα το γιατρό ή το φαρμακοποιό σας πριν τη λήψη οποιουδήποτε φαρμάκου ή συμπληρώματος, και να διαβάζετε προσεκτικά τις οδηγίες που συνοδεύουν το προϊόν.