<div class="newsabstract">Μειώσεις προσωπικού στην φαρμακοβιομηχανία φέρνει η κακή μέχρι σήμερα οικονομική χρονιά που επιδεινώθηκε τον τελευταίο μήνα, ενώ και το δεύτερο εξάμηνο του χρόνου δεν αναμένεται βελτίωση με τα χρέη να συσσωρεύονται.

</div>
<div class="newsbody">Ήδη όπως λένε οι πληροφορίες του Healthview έχουν βγει από τα συρτάρια τα σχέδια που είχαν οι πολυεθνικές τα προηγούμενα χρόνια της κρίσης για δραστικές μειώσεις προσωπικού και είχαν ξεχαστεί τα τελευταία δύο χρόνια.
<div></div>
<div>Φυσικά και σε αυτό το διάστημα είχαν γίνει απολύσεις, αλλά συνοδεύτηκαν από αξιόλογα πακέτα αποζημίωσης.</div>
<div></div>
<div>Πάντως η ψήφιση του 3<sup>ου</sup> μνημονίου, οδηγεί μάλλον στα πιο συντηρητικά σενάρια, παρότι οι εξελίξεις τις τελευταίες τρεις  εβδομάδες είχαν φέρει στο προσκήνιο σενάρια ακόμα και για μειώσεις που θα ξεπερνούσαν το 50% των εργαζομένων.</div>
<div></div>
<div>Το πρόβλημα είναι όμως με τις ελληνικές εταιρίες οι οποίες είχαν αυξήσει το προσωπικό τους τα τελευταία δύο χρόνια, απορροφώντας και στελέχη που έφυγαν από τις πολυεθνικές, αλλά φαίνεται ότι πλέον και εκεί εξετάζονται για πρώτη φορά αντίστοιχα σενάρια.</div>
</div>