<p>Το σκάφος με τους μετανάστες (750 περίπου, από τους οποίους οι 500 είναι γυναίκες και παιδιά και οι υπόλοιποι στην πλειοψηφία τους ηλικιωμένα άτομα, κατά μεγάλη πλειοψηφία από Συρία) προσδέθηκε γύρω στις 11.00 το βράδυ της Τετάρτης στο κόλπο της Ιεράπετρας .</p>
<p>Ενώ το σκάφος ευρίσκετο εν πλω, μία γυναίκα έγκυος μεταφέρθηκε με SUPER PUMA επειγόντως στο Ηράκλειο Κρήτης, όπου γέννησε.</p>
<p>Ειδική ομάδα της αντιτρομοκρατικης του Λιμενικού Σώματος ευρίσκεται σε ετοιμότητα για το ενδεχόμενο να υπάρχουν μεταξύ του πληρώματος και ύποπτα άτομα, καθώς και οι ίδιοι οι διακινητές, καμουφλαρισμένοι σε «μετανάστες».</p>
<p>Υπάρχουν ήδη στον κόλπο της Ιεράπετρας κλειστά γυμναστήρια, που είναι έτοιμα να υποδεχθούν τους μετανάστες!</p>
<p>Η επιχείρηση άρχισε στις 8 το πρωί, της όλης επιχείρησης προηγείται υγειονομικός έλεγχος πάνω στο πλοίο, από τα κλιμάκια των γιατρών, με επικεφαλής ιατρό του ΚΕΕΛΠΝΟ.</p>
<p>Επί τόπου ευρίσκονται ο Γενικός Γραμματέας του Υπουργείου Δημόσιας Τάξης κ. Σεραφείμ Τσόκας ο οποίος έχει το γενικό συντονισμό και από πλευράς του Υπ Υγείας ο Διοικητής του ΕΚΕΠΥ κ. Πάνος Ευσταθίου καθώς και ο Γενικός Διευθυντής του ΚΕΕΛΠΝΟ γιατρός κ Θεόδωρος Παπαδημητρίου προκειμένου να συντονίσουν τις υγειονομικές υπηρεσίες για τη περίθαλψη όσων μεταναστών χρειασθεί, για την υποβολή τους σε ιατρικές εξετάσεις , ελέγχους για τυχόν μεταδοτικά νοσήματα,εμβολιασμούς, καθώς και για εξέταση της γενικότερης κατάστασης της υγείας των μεταναστών.</p>
<p>Ειδικά μέτρα λαμβάνονται προκειμένου να εκμηδενισθεί κάθε πιθανότητα διαφυγής ασθενούς που πάσχει από τον ΕΜΠΟΛΑ! βεβαίως η πιθανότητα ύπαρξης τέτοιου περιστατικού είναι σχεδόν μηδενική αφού κατά τις πρώτες πληροφορίες η πλειονότητα των επιβαινόντων προέρχονται από περιοχές που δεν πλήττονται από τον Εμπολα.</p>



Πηγή : eReportaz