Τα Χριστούγεννα είναι μια γιορτή αγάπης και προσφοράς σε όλους, με πρωταγωνιστές τα παιδιά. Αυτές τις γιορτές, λοιπόν, η Omega Pharma, πιστή στη δέσμευσή της για ενίσχυση της καθημερινής υγείας και ευεξίας του ανθρώπου και θέτοντας πάντα στο επίκεντρο των δραστηριοτήτων της τον άνθρωπο, επιλέγει να σταθεί δίπλα στα παιδιά και να στηρίξει Μη Κερδοσκοπικές Οργανώσεις και Φιλανθρωπικά Σωματεία.
Πιο συγκεκριμένα, η Omega Pharma πρόσφερε περισσότερες από 850 οδοντόκρεμες Plac Away στα Παιδικά Χωριά SOS, στη Κιβωτό του Κόσμου, στο Χαμόγελο του Παιδιού, στο Κέντρο Συμπαράστασης Παιδιών και Οικογένειας της Μυρτώς Λεμού, στην Ελληνική Εταιρεία Προστασίας Αυτιστικών Ατόμων, στη Παμμακάριστο, και στο Ειδικό Σχολείο Περάματος, καλύπτοντας τις ανάγκες τους για την καθημερινή στοματική υγιεινή των παιδιών που φιλοξενούν και στηρίζουν με το έργο τους.