Ο ΙΣΑ τονίζει τους σοβαρούς κινδύνους που εγκυμονεί για τη Δημόσια υγεία η απελευθέρωση της πώλησης των Μη Συνταγογραφούμενων Φαρμάκων και καλεί την κυβέρνηση να μην υποχωρήσει στις πιέσεις των δανειστών .
Πάγια θέση του ΙΣΑ είναι ότι κανένα φάρμακο δεν πρέπει να δίνεται χωρίς ιατρική συνταγή Η διάθεση όλων των φαρμάκων πρέπει να γίνεται αποκλειστικά από τους επιστήμονες υγείας φαρμακοποιούς στα φαρμακεία τους.
Τονίζουμε ότι τα Μη Συνταγογραφούμενα Φάρμακα έχουν παρενέργειες και θα πρέπει η κατανάλωσή τους να ακολουθεί τους επιστημονικούς όρους της ορθής χορήγησής τους.
Στη χώρα μας η λίστα αυτών των φαρμάκων είναι διευρυμένη και έχει συνταχθεί με κριτήριο την μη αποζημίωσή τους από το ασφαλιστικό ταμείο. Στα πλαίσια αυτά θα πρέπει να αλλάξει και ο όρος Μη Συνταγογραφούμενα Φάρμακα σε Μη Αποζημιούμενα Φάρμακα καθόσον όλα τα φάρμακα πρέπει να συνταγογραφούνται.