Η <strong>φαρυγγίτιδα</strong> ταλαιπωρεί πολλούς αυτή την περίοδο και συχνά αποτελεί πρόδρομο επικείμενης λοίμωξης του ανώτερου αναπνευστικού συστήματος. Ποιοι είναι οι τρόποι για να ανακουφίσει κανείς τον πονεμένο λαιμό;

Οι <strong>γαργάρες</strong> με χλιαρό αλατόνερο ενισχύουν τη ροή του αίματος στον φάρυγγα μειώνοντας το οίδημα και καθαρίζοντας τη βλέννα. Τα <strong>ζεστά ροφήματα</strong> ανακουφίζουν τον λαιμό, ενώ ενδείκνυται μια πιο ελαφριά διατροφή τις ημέρες της ασθένειας.

Οι <strong>παστίλιες</strong>, ειδικά όσες περιέχουν μενθόλη, μουδιάζουν και χαλαρώνουν τον πονεμένο λαιμό, ενώ ενισχύουν την έκκριση σιέλου, γεγονός που εμποδίζει την ξηρότητα του φάρυγγα.

Κάποιοι συνιστούν ακόμη και τη <strong>χρήση θερμοφόρας</strong> στην περιοχή του οιδήματος, καθώς η ζέστη ανακουφίζει επίσης από τον πονόλαιμο.

Καλό είναι, πάλι, τις μέρες που είστε άρρωστοι <strong>να αποφεύγετε το κάπνισμα, τα κρύα αναψυκτικά, τα πολλά τηγανητά, λαδερά και πικάντικα φαγητά.</strong>

Ξηραίνοντας και ερεθίζοντας τον λαιμό, τα παραπάνω ενισχύουν την αφυδάτωση της ήδη ερεθισμένης βλεννογόνου. Επίσης, οι ειδικοί συμβουλεύουν να αποφεύγετε τα αεροπορικά ταξίδια, καθώς η μόλυνση μπορεί να μεταφερθεί στα αυτιά και να προκαλέσει λοίμωξη του μέσου ωτός.

<strong>Ιός ή βακτήρια</strong>

Φροντίστε ακόμα να «ξεκουράζετε» τη φωνή σας, αλλά και να <strong>αναπαύεστε επαρκώς</strong> για να έχετε ταχύτερη ανάρρωση.

Καλό είναι επίσης να <strong>αποφύγετε πολυσύχναστους χώρους</strong> προκειμένου να μην μεταδώσετε σε τρίτους το πρόβλημα. Ως γνωστόν, η φαρυγγίτιδα προκαλείται συνήθως από ιό, αλλά μπορεί να οφείλεται και σε βακτήρια.

<strong>Πότε πρέπει να αναζητήσετε τη βοήθεια ειδικού;</strong>

Παρότι σε κάθε περίπτωση δεν πρέπει να αμελήσετε τα συμπτώματα της φαρυγγίτιδας, είναι απολύτως απαραίτητο να μην καθυστερήσετε την <strong>ιατρική επίσκεψη</strong>, αν ο πονόλαιμος διαρκεί περισσότερο από μερικές ημέρες, ο πόνος συνοδεύεται από κρυάδες, πυρετό και σωματικό άλγος.

Επιπλέον, αν πονάτε στην περιοχή του λάρυγγα και αρχίζει να αλλοιώνεται η φωνή σας, ο πόνος έχει μεταφερθεί στα αυτιά, πρήστηκαν οι αμυγδαλές σας ή έχετε βήχα με φλέγματα.

Τέλος, αν δυσκολεύεστε να αναπνεύσετε και νιώθετε πόνους στο στήθος και πρήξιμο στο λαιμό.

&nbsp;