<p class="rtejustify">Η αρθρίτιδα του ισχίου είναι μια εκφυλιστική νόσος, που προκαλεί πόνο και μείωση της κινητικότητας της άρθρωσης, δημιουργώντας σημαντικού βαθμού αναπηρία με ανάλογες συνέπειες στην ποιότητα ζωής των ασθενών. Όπως τονιζει ο κ. <strong>Ιωάννης Τσαρούχας,</strong> MD, Ορθοπαιδικός Χειρουργός, ∆ιδάκτωρ Πανεπιστηµίου Αθηνών ∆ιευθυντής Κλινικής Μεγάλων Αρθρώσεων Ιατρικού Κέντρου Αθηνών, όταν η φαρμακευτική αγωγή δεν επαρκεί, τότε η χειρουργική αντιμετώπιση της νόσου είναι η καλύτερη λύση. Σήμερα υπάρχουν τρόποι αντιμετώπισης ανάλογα με τις ιδιαιτερότητες και τις ανάγκες του κάθε ασθενούς, οι οποίοι έχουν θεαματικά αποτελέσματα.</p>
<p class="rtejustify"><img src="http://www.iatrikokentro.gr/iatrikoskosmos/sites/default/files/osteoarthritida_new_photo.png" alt="" /></p>

<div id="WRchTxt1m" data-reactid=".0.$SITE_ROOT.$desktop_siteRoot.$PAGES_CONTAINER.1.1.$SITE_PAGES.$c1n4z.1.$WRchTxt1m">
<p class="rtejustify"><span style="text-decoration: underline;"><strong>Οι κύριες μέθοδοι αντιμετώπισης της οστεοαρθρίτιδας του ισχίου είναι οι εξής:​</strong></span></p>
<strong>Ολική αρθροπλαστική ισχίου (Total Hip Arthroplasty). </strong>
<p class="rtejustify">​​Είναι  η  κλασική μέθοδος, η οποία είναι και η πλέον αξιόπιστη λόγω των πολύ καλών αποτελεσμάτων από τη μακροχρόνια εφαρμογή της. Πρόκειται για χειρουργική επέμβαση κατά την οποία αντικαθιστάται η άρθρωση του ισχίου με μεταλλικά, πλαστικά και κεραμικά εμφυτεύματα. Η χειρουργική επέμβαση διαρκεί συνήθως από 1 έως 1,5 ώρες και η παραμονή του ασθενούς στο νοσοκομείο κυμαίνεται από 3 έως 5 ημέρες.</p>
<strong>Ολική αρθροπλαστική ισχίου επιφανείας.</strong>
<p class="rtejustify">Είναι μια πολλά υποσχόμενη μέθοδος με ελάχιστη επεμβατικότητα στα μαλακά μόρια  και με σχεδόν μηδενική  οστική απώλεια.  Επίσης δίνει τη δυνατότητα  μεγάλου εύρους κίνησης. Είναι η μέθοδος η οποία δημιούργησε επανάσταση στην ολική αρθροπλαστική.
Τα πλεονέκτηματά της είναι:</p>

<ol>
	<li class="rtejustify">η ελάχιστη επεμβατικότητα στα μαλακά μόρια,</li>
	<li class="rtejustify">σε περίπτωση που ο ασθενής υποχρεωθεί να υποβληθεί σε δεύτερο χειρουργείο για οποιοδήποτε λόγο, μας δίνει εύκολα τη δυνατότητα αναθεώρησης λόγω της μηδενικής οστικής απώλειας κατά την πρώτη επέμβαση.</li>
</ol>
<p class="rtejustify">​</p>
<strong>Ολική αρθροπλαστική ισχίου τύπου ASI.​</strong>
<p class="rtejustify">Είναι επίσης μια πολλά υποσχόμενη χειρουργική μέθοδος. Το μεγάλο πλεονέκτημα είναι ο ελάχιστος τραυματισμός των μαλακών μορίων (δεν γίνεται καθόλου  καταστροφή μυικών ομάδων). Γι΄ αυτό το λόγο ο ασθενής έχει λιγότερα ενοχλήματα και κινητοποιείται πολύ γρήγορα.</p>
<p class="rtejustify">Ο γιατρός πρέπει να γνωρίζει όλες τις μεθόδους, να ενημερώνει τον ασθενή για τα πλεονεκτήματα και τα μειονεκτήματα  και ανάλογα με την περίπτωση και τις ανάγκες του ασθενούς να εφαρμόζει τη μέθοδο, η οποία είναι η πλέον κατάλληλη γι’ αυτόν.</p>
<p class="rtejustify"></p>

</div>