Οι δράσεις του Ελληνικού Ερυθρού Σταυρού  στοχεύουν στην κάλυψη των πρωτοφανών αναγκών που έχουν δημιουργηθεί, όλη αυτή την περίοδο της διόγκωσης του μεταναστευτικού φαινομένου, κυρίως στα νησιά του ανατολικού Αιγαίου (Λέσβο, Κω, Σάμο, Χίο), τη βόρειο Ελλάδα (Ειδομένη) και την Αθήνα.
Ήδη ο Ελληνικός Ερυθρός Σταυρός, σε άμεση συνεργασία με τη Διεθνή Ομοσπονδία Ερυθρού Σταυρού &amp; Ερυθράς Ημισελήνου, υλοποιεί σχέδιο για την ανακούφιση των ευάλωτων προσφύγων και μεταναστών που διέρχονται από τη χώρα μας προς αναζήτηση ενός καλύτερου μέλλοντος. Από τις δράσεις αυτές, οι οποίες περιλαμβάνουν μεταξύ άλλων τη διανομή ανθρωπιστικού υλικού, τη δημιουργία νοσηλευτικών σταθμών, την παροχή υπηρεσιών επανασύνδεσης οικογενειών και υπηρεσιών ψυχοκοινωνικής στήριξης, έχουν ωφεληθεί έως σήμερα 19.700 πρόσφυγες και μετανάστες, ενώ στόχος μας είναι να επωφεληθούν το επόμενο διάστημα 50.000 επιπλέον συνάνθρωποί μας.
Ως προς τις μορφές ενίσχυσης που μπορούμε να αξιοποιήσουμε, ως Οργανισμός, προκρίνουμε την επιλογή της χρηματικής ενίσχυσης, η οποία μπορεί να πραγματοποιηθεί στον ακόλουθο σύνδεσμο της διεθνούς πλατφόρμας δωρεών «AMMADO»: https://www.ammado.com/nonprofit/152118.
Παράλληλα, θα ανοιχτεί ειδικός λογαριασμός σε ελληνική τράπεζα για τη στήριξη των συγκεκριμένων ανθρωπιστικών δράσεων του Ε.Ε.Σ., προκειμένου να διευκολυνθεί το ελληνικό κοινό.
Για ενίσχυση μέσω υλικής βοήθειας, ενημερώνουμε ότι οι ενδιαφερόμενοι μπορούν να προσφέρουν στον Οργανισμό μας τα κάτωθι προϊόντα:
 Είδη προσωπικής υγιεινής (οδοντόβουρτσα, οδοντόκρεμα, σαμπουάν, αφρόλουτρο, σαπούνι πλάκα, χαρτομάντιλα, υγρά μαντηλάκια, μωρομάντηλα, πάμπερς, μπιμπερό, σερβιέτες, αλοιφή συγκάματος)
 Είδη ένδυσης και υπόδησης (μόνο καινούρια είδη από εταιρείες)
 Sleeping bags (καινούρια)
 Αδιάβροχα για ενήλικες και παιδιά - γαλότσες (καινούρια)
 Νερό εμφιαλωμένο
 Ξηρά τροφή (φρυγανιές, κράκερς, μπισκότα τύπου petit beurre, σταφίδες)
 Τσάι
Για δωρεές ιδιωτών (μικρής ή μεσαίας ποσότητας), παρακαλούμε να επικοινωνείτε απευθείας με την Κεντρική Αποθήκη του Ελληνικού Ερυθρού Σταυρού (Δ/νση: Άστρους 111-113 Κολωνός, τηλ. 210 51 47 300, πρόσωπο επαφής: κα Ν. Καμπουροπούλου).
Εφόσον είστε εταιρεία που επιθυμεί να δωρίσει στον Ε.Ε.Σ. μεγάλη ποσότητα ειδών, παρακαλούμε όπως επικοινωνήσετε με την Αποθήκη Ε.Ε.Σ. Καματερού (Δ/νση: Σύμης 1, 134 51 Καματερό, τηλ. 210 36 21 681, email: ir@redcross.gr, πρόσωπο επαφής: κα Φ. Χρονοπούλου).
Σε περίπτωση αντίστοιχης δωρεάς από ιδιώτη ή εταιρεία, με τόπο διαμονής ή έδρα μια εκ προαναφερομένων περιοχών διέλευσης μεταναστών και προσφύγων, για λόγους καλύτερου συντονισμού, μπορείτε να επικοινωνείτε επίσης με την κα Χρονοπούλου στα ανωτέρω στοιχεία επικοινωνίας, ώστε η αποστολή του ανθρωπιστικού υλικού να διεκπεραιώνεται απευθείας στα σημεία ενδιαφέροντος.
Τέλος, σε περίπτωση που επιθυμείτε να ενισχύσετε τον Ε.Ε.Σ. μέσω της παροχής εθελοντικής εργασίας, σας ενημερώνουμε ότι στον Οργανισμό μας λειτουργούν 3 διακριτά Σώματα εθελοντών:
 Κοινωνικής Πρόνοιας (Λυκαβηττού 1 Αθήνα Τ.Κ. 10673 / τηλ. + 30 210 36 04 678 / email: swd-ethelontes@redcross.gr)
 Νοσηλευτικής (Λυκαβηττού 1 Αθήνα Τ.Κ. 10673 / τηλ. + 30 210 36 33 940, 36 13 565 / email: nsd@redcross.gr)
 Σαμαρειτών, Διασωστών &amp; Ναυαγοσωστών (Λυκαβηττού 1 Αθήνα Τ.Κ. 10673 / τηλ. + 30 210 52 31 480 και 3ης Σεπτεμβρίου 21 Αθήνα Τ.Κ. 104 32 / τηλ. + 30 210 52 48 132 / email: info@samarites.gr)