Ο τρόπος να αντιμετωπιστεί η παιδική παχυσαρκία δεν είναι μια δίαιτα πολύ χαμηλών θερμίδων, αλλά η αλλαγή τρόπου ζωής και συνηθειών σε βάθος χρόνου.

Ο διατροφολόγος <strong>Χάρης Καλλέργης</strong> μας εξηγεί:

<strong>Οι αλλαγές που θα πρέπει να γίνουν είναι πολλές και θα πρέπει να έχουν διάρκεια και συνέπεια.</strong>
<ul>
	<li> <strong>Άσκηση:</strong> θα πρέπει να αυξηθεί η σωματική δραστηριότητα του παιδιού, ιδανικά με κάποιο σπορ για 45’-60’ τουλάχιστον 3-4 φορές την εβδομάδα, αλλά και με γενικότερη αύξηση της κίνησής του, όπως περπάτημα και παιχνίδι.</li>
	<li><strong>Όχι τηλεόραση:</strong> Το άραγμα μπροστά στην τηλεόραση εκτός όλων των άλλων σημαίνει αδράνεια και έλλειψη κίνησης. Δεν κρίνεται ωφέλιμο για το παιδί να βλέπει τηλεόραση για περισσότερες από 1-2 ώρες την ημέρα.</li>
	<li>Σε ότι αφορά τη διατροφή οι δίαιτες χαμηλών θερμίδων δεν ενδείκνυνται για παιδιά, διότι είναι στερητικές, μη εφαρμόσιμες και μπορεί να δημιουργήσουν προβλήματα στη σωστή ανάπτυξή του παιδιού.</li>
</ul>
Η σωστή επιλογή είναι ένα ισορροπημένο και υγιεινό πρόγραμμα διατροφής με καλή κατανομή των γευμάτων, περιορισμό των σνακς και του τσιμπολογήματος. Όπως λέει <strong>ο Χάρης Καλλέργης</strong> ακόμη και η μικρή ελάττωση των θερμίδων, όταν είναι εξατομικευμένη και σωστά προσαρμοσμένη στην ηλικία, μπορεί να συμβάλει σε ουσιαστική απώλεια βάρους σε βάθος χρόνου. <strong>Για παράδειγμα περιορισμός 100 θερμίδων ημερησίως οδηγεί σε μείωση του σωματικού βάρους ενός 6χρονου παιδιού, της τάξης των 5 κιλών σε 1 χρόνο.</strong>