Τις ευεργετικές ιδιότητες των μπαχαρικών αποκαλύπτει για άλλη μία φορά νέα γερμανική μελέτη, που δημοσιεύεται στο επιστημονικό περιοδικό Stem Cell Research and Therapy. 

Σύμφωνα με αυτήν, υπάρχει ένα αγαπημένο μπαχαρικό, το οποίο ενισχύει σημαντικά τον εγκέφαλο και βοηθά στην αποκατάστασή του, και δεν είναι άλλο από τον κουρκουμά! 

Η μελέτη πραγματοποιήθηκε σε ποντίκια και απέδειξε ότι ένα πολύτιμο συστατικό που βρίσκεται στον κουρκουμά προωθεί την ανάπτυξη των νευρικών κυττάρων που ανήκουν στο «συνεργείο επισκευής» του εγκεφάλου μας.

Οι ερευνητές υποστηρίζουν ότι η διαπίστωση αυτή μπορεί να ανοίξει το δρόμο για την παρασκευή φαρμάκων που θα απευθύνονται σε ασθενείς με Αλτσχάιμερ ή σε άτομα που έχουν πάθει εγκεφαλικό.

Ωστόσο, θα χρειαστούν περαιτέρω δοκιμές ώστε να επαληθευτεί η ακριβής επίδραση του συστατικού στον ανθρώπινο εγκέφαλο.
