<p id="yui_3_16_0_1_1452778990324_23625"><span id="yui_3_16_0_1_1452778990324_23624">Περισσότερες από 70 επιτυχημένες επεμβάσεις έχουν πραγματοποιηθεί τον τελευταίο χρόνο στο Τμήμα Μελέτης και Θεραπείας Διαταραχών Αναπνοής Παίδων και Ενηλίκων στο Ιατρικό Κέντρο Αθηνών <b id="yui_3_16_0_1_1452778990324_23626">με την καινοτόμο μέθοδο</b> </span><b><span lang="EN-US">SLC</span></b> <b>(Septum Laser</b><b> </b><b>Correction) </b><span id="yui_3_16_0_1_1452778990324_23628">για την <b id="yui_3_16_0_1_1452778990324_23627">αντιμετώπιση περιπτώσεων παρεκτοπισμένου ρινικού διαφράγματος</b>. Η πρωτοποριακή αυτή μέθοδος είναι επινόηση του Ιατρού Εμμανουήλ Χελιδόνη, ο οποίος μετά από πολυετή έρευνα εξέλιξε τη μέθοδο</span> <span id="yui_3_16_0_1_1452778990324_23629">σε συνεργασία με τον καθηγητή Ε. Sobol, και πλέον εφαρμόζεται με μεγάλη επιτυχία από την ομάδα του με επικεφαλής το Μιλτιάδη Σιντόρη.</span></p>
&nbsp;
<p id="yui_3_16_0_1_1452778990324_23630" class="yiv8207725076MsoNormal">Η μέθοδος χρησιμοποιεί <b>μη καταστρεπτική ακτινοβολία laser</b> επιδρώντας θερμικά και μηχανικά στο χόνδρο για αναίμακτη και ανώδυνη διόρθωση ορισμένων παραμορφώσεων του ρινικού διαφράγματος, χωρίς να επηρεάζει την ακεραιότητα των άλλων ιστών. Στο πλαίσιο αυτό, η μέθοδος SLC μπορεί να δώσει λύση σε ορισμένες περιπτώσεις ρινικής απόφραξης,  χρόνιας ρινίτιδας, διαταραχής όσφρησης και υπνικής άπνοιας.</p>
<p class="yiv8207725076MsoNormal"></p>
<p id="yui_3_16_0_1_1452778990324_23632" class="yiv8207725076paragraph"><span id="yui_3_16_0_1_1452778990324_23631">«Η συγκεκριμένη μέθοδος είναι μη επιθετική, απολύτως ασφαλής και απλή, ενώ ο ασθενής δεν υποβάλλεται σε γενική αναισθησία και δε χρειάζεται να νοσηλευτεί» δήλωσε ο Μιλτιάδης Σιντόρης, Χειρουργός Κεφαλής και Τραχήλου στο Τμήμα Μελέτης και Θεραπείας Διαταραχών Αναπνοής Παίδων και Ενηλίκων του Ιατρικού Κέντρου Αθηνών. «Επομένως, η αποκατάσταση είναι άμεση και πραγματοποιείται χωρίς περιορισμό σε άτομα με χρόνιες παθήσεις (υπέρταση, σακχαρώδης διαβήτης) σε ηλικίες άνω των 12 ετών» συμπλήρωσε.</span></p>
<p id="yui_3_16_0_1_1452778990324_23637" class="yiv8207725076paragraph"></p>