Το 11ο συνέδριο για τη διοίκηση τα οικονομικά και τις πολιτικές υγείας αναμένεται να πραγμαπτοιηθεί 10-12 Δεκεμβρίου και να δώσει λύσεις στα πολλαπλά προβλήματα του κλάδου που περνάει πολλά δεινά στην μεταμνημονιακή εποχή.
<p id="yui_3_16_0_1_1429771532852_25923">Η οικονομική κρίση των τελευταίων ετών και οι επιπτώσεις της στην κοινωνία, την υγεία και την ιατρική περίθαλψη θέτει σε επανεξέταση το σύνολο των ζητημάτων της εθνικής πολιτικής υγείας και της εξέλιξης και της ανάπτυξης του υγειονομικού τομέα. Οι πολιτικές περιστολής της δαπάνης για την υγεία έχουν -κατά κοινή ομολογία- εξαντλήσει τα όριά τους, ενώ η ρητορική και η δεοντολογική υπέρβαση εμφανίζονται ως μη παραγωγικές. Κατά συνέπεια, η θετικιστική και τεκμηριωμένη προσέγγιση υπέρβασης, σχεδιασμού, διαχείρισης και ελέγχου της εξέλιξης του υγειονομικού τομέα στην προσεχή περίοδο συνιστά το πρώτιστο ζητούμενο στην παρούσα συγκυρία σε συνδυασμό με την αντιμετώπιση της ανθρωπιστικής κρίσης.</p>
<p id="yui_3_16_0_1_1429771532852_25895"><span id="yui_3_16_0_1_1429771532852_25922">Σε αυτό το πλαίσιο, η Εθνική Σχολή Δημόσιας Υγείας (Τομέας Οικονομικών της Υγείας) με το 11</span>ο<span id="yui_3_16_0_1_1429771532852_25894"> Πανελλήνιο Συνέδριο επιχειρεί τη διατύπωση αξιολογικών ιδεών, κριτικών σκέψεων και τεκμηριωμένων προτάσεων, για την προώθηση διαρθρωτικών αλλαγών στον υγειονομικό τομέα -σε συνθήκες κρίσης- υπό το πρίσμα της (κοινωνικής) ισότητας, της (οικονομικής) αποδοτικότητας και της (ιατρικής) αποτελεσματικότητας. Στο Συνέδριο συμμετέχει και συνεισφέρει το σύνολο σχεδόν των εμπλεκομένων στην εισαγωγή, τη συζήτηση και τη διαμόρφωση των θέσεων για την υγειονομική μεταρρύθμιση, για την οποία προαπαιτείται η ανάπτυξη επιστημονικής τεκμηρίωσης και κλίματος εθνικής και κοινωνικής συναίνεσης.</span></p>

<h2>ΘΕΜΑΤΟΛΟΓΙΑ</h2>
<p id="yui_3_16_0_1_1429771532852_25898">• Νέο Εθνικό Σχέδιο για την υγεία • Η προτεραιοποίηση των επιλογών στην πολιτική και την οικονομία της υγείας • Big Data: μια εναλλακτική πύλη εισόδου στη μεταρρύθμιση του υγειονομικού τομέα • Η αόρατη πλευρά της υγειονομικής «φτώχειας»: κοινωνικές και οικονομικές ανισότητες • Η πολιτική ασφάλισης υγείας και ο ΕΟΠΥΥ • Νέα σχήματα συμπληρωματικής ασφάλισης και κάλυψης ανασφαλίστων • Η πολιτική χρηματοδότησης των υπηρεσιών υγείας • Η πρωτοβάθμια φροντίδα υγείας ως κεντρικός πυλώνας του συστήματος παροχής υγείας και φροντίδας • Η νοσοκομειακή περίθαλψη στη μετά το μνημόνιο εποχή • Πολιτικές ανάπτυξης και επενδύσεων στον υγειονομικό τομέα • Η διαχείριση της βιοϊατρικής και φαρμακευτικής καινοτομίας • Μείζονες παράγοντες κινδύνου για την υγεία • Διαχείριση χρόνιων νοσημάτων και πολυνοσηρότητα • Εξελίξεις στη φαρμακευτική πολιτική • Κλινική διακυβέρνηση και ιατρική αποτελεσματικότητα και αποδοτικότητα • Αξιολόγηση της τεχνολογίας υγείας</p>