Ο έντονος, ξερός βήχας είναι αρκετά συνηθισμένος αυτή την εποχή, καθώς, λόγω των καιρικών συνθηκών, αρκετοί ταλαιπωρούνται από κρυώματα, πονόλαιμους κλπ. Ωστόσο ο βήχας δεν είναι… προνόμιο μόνο των άρρωστων, αλλά κάνει την εμφάνισή του συχνά και ανάμεσα στους καπνιστές, αλλά και στους μη καπνιστές που αναγκάζονται να εισπνεύσουν μεγάλες δόσεις καπνού, σε κλειστούς χώρους. 

Όποια και αν είναι η αιτία, δε χρειάζεται να τον αφήσετε να σας χαλάσει τη διάθεση, αφού ένα απλό και απόλυτα φυσικό ρόφημα - σιρόπι, μπορεί να σας ανακουφίσει άμεσα και αποτελεσματικά! 

Για να φτιάξετε το ρόφημα θα χρειαστείτε ένα μεγάλο κρεμμύδι και 250 ml μέλι. 

Εκτέλεση: Ψιλοκόψτε το κρεμμύδι και ρίξτε το μέσα σε μια μικρή κατσαρόλα. Ρίξτε το μέλι και αφήστε τα σε χαμηλή φωτιά να σιγοβράσουν για 40 λεπτά περίπου. Μόλις το μείγμα σας είναι έτοιμο, τοποθετήστε το μέσα σε ένα βαζάκι και ανά 15 λεπτά πιείτε ένα κουταλάκι του γλυκού.

Το κρεμμύδι έχει αντιμικροβιακές και αποχρεμπτικές ιδιότητες ενώ το μέλι θα ηρεμήσει το λαιμό σας.

Έτσι, με τη βοήθεια του «μαγικού» αυτού σιροπιού, μπορείτε να αποχαιρετήσετε το βήχα μια και καλή! 
