<div class="newsabstract">Καθησυχαστικοί εμφανίζονται οι επιστήμονες για την δραστηριότητα της γρίπης στην Ελλάδα καθώς συνεχίζει να παραμένει σε χαμηλά επίπεδα.</div>
<div class="newsbody">

Σύμφωνα με τα στοιχεία του ΚΕΕΛΠΝΟ, μέχρι τέλος του 2015, στην Ελλάδα έχoυν καταγραφεί 3 σοβαρά κρούσματα εργαστηριακά επιβεβαιωμένης γρίπης, τα οποία και νοσηλεύτηκαν σε ΜΕΘ.

Το ίδιο χρονικό διάστημα δεν έχουν καταγραφεί θάνατοι από εργαστηριακά επιβεβαιωμένη γρίπη σε ασθενείς με ή χωρίς νοσηλεία σε ΜΕΘ.

Η επιτήρηση της γρίπης για την περίοδο 2015 - 2016 σε Ευρωπαϊκό επίπεδο και στην Ελλάδα ξεκίνησε την εβδομάδα 40/2015 (28 Σεπτεμβρίου – 04 Οκτωβρίου 2015) και θα ολοκληρωθεί την εβδομάδα 20/2016 (16–22 Μαΐου 2016).

Όπως προκύπτει από την έκθεση του ΚΕΕΛΠΝΟ για την εβδομάδα 52/2015 (21–27 Δεκεμβρίου 2015), οι επισκέψεις σε ιατρό για γριπώδη συνδρομή βρίσκονται στα ίδια περίπου επίπεδα σε σύγκριση με την προηγούμενη εβδομάδα 51/2015.

Κατά την εβδομάδα 52/2015 (21–27 Δεκεμβρίου 2015) στα Εθνικά Εργαστήρια Αναφοράς Γρίπης και στο Μικροβιολογικό Εργαστήριο του Ε.Κ.Π.Α, ελέγχθηκαν για ιούς γρίπης συνολικά 26 κλινικά δείγματα όλα από νοσοκομεία. Τα 3 (11,5%) εξ ́ αυτών ήταν θετικά για ιούς γρίπης και όλα ανήκαν στον υπότυπο Α(Η1Ν1)pdm09.

Από την εβδομάδα 40/2015 έως και την εβδομάδα 52/2015 (21–27 Δεκεμβρίου 2015) καταγράφηκαν 2 σοβαρά κρούσματα εργαστηριακά επιβεβαιωμένης γρίπης, τα οποία και νοσηλεύτηκαν σε ΜΕΘ. Θάνατοι από εργαστηριακά επιβεβαιωμένη γρίπη δεν έχουν καταγραφεί.

</div>