Εξειδικευμένα προϊόντα αντηλιακής προστασίας με ενεργά, φυσικά συστατικά που προστατεύουν από τις βλαβερές συνέπειες της ηλιακής ακτινοβολίας και τη φωτογήρανση. Με καταπραϋντικά βοτανικά εκχυλίσματα, πλούσια φυτικά έλαια και ενυδατικά βούτυρα που προσδίδουν ηρεμιστικές, αντιφλεγμονώδεις και αντιοξειδωτικές ιδιότητες στην επιδερμίδα.
Η συνταγή: Ηλίανθος, Σύμφυτο, Καλέντουλα, Xαμομήλι, Αχιλλέα, Aλόη, Καρότο, Σαμπούκος, Εκχύλισμα βιολογικού φύλλου ελιάς, Βούτυρο ελιάς, Ελαιόλαδο, Σιτέλαιο, Λάδι καρύδας, Αμυγδαλέλαιο, Καρύδι, Βιταμίνη Β5 &amp; Ε
Η σειρά ΗΦΑΙΣΤΟΣ περιλαμβάνει 6 προϊόντα που προσφέρουν αποτελεσματική αντηλιακή προστασία στην επιδερμίδα και είναι κατάλληλα για όλη την οικογένεια.

Κρέμα Προσώπου Υψηλής Προστασίας SPF30
με φυσικά φίλτρα
Πλούσια αντηλιακή κρέμα προσώπου με καταπραϋντικά βοτανικά εκχυλίσματα για το πρόσωπο, το λαιμό και το ντεκολτέ που προστατεύουν από την ηλιακή ακτινοβολία και τη φωτογήρανση.

Τα φυσικά φίλτρα προστατεύουν από τις ακτίνες UVA &amp; UVB, ενώ το λάδι αβοκάντο και το αμυγδαλέλαιο διατηρούν την υγρασία της επιδερμίδας και χαρίζουν ενυδάτωση. Το εκχύλισμα ηλίανθου και η βιταμίνη Ε δρουν αντιοξειδωτικά προστατεύοντας από τη δημιουργία ελευθέρων ριζών. Το εκχύλισμα αλόης καταπραΰνει το ερεθισμένο από τον ήλιο δέρμα, ενώ το δυνατό σύμπλεγμα βοτανικών εκχυλισμάτων συμβάλλει με τη μαλακτική και αντιφλεγμονώδη δράση του. Συνιστάται για κανονική, ευαίσθητη, ώριμη ή ξηρή επιδερμίδα και για άτομα με φακίδες και δυσχρωμίες. Κατάλληλη για παιδιά. Αδιάβροχη, δεν αφήνει λιπαρά κατάλοιπα.

Λιανική Τιμή: 26,90€ (50ml)
Κρέμα Προσώπου Λεπτής Υφής, Μεσαίας Προστασίας SPF15
με φυσικά φίλτρα, μάραθο &amp; εκχύλισμα άρνικας
Λεπτόρρευστη κρέμα προσώπου για χρήση καθόλη τη διάρκεια του έτους, κατάλληλη για μικτή προς λιπαρή επιδερμίδα αλλά και για όλες τις επιδερμίδες.

Τα φυσικά φίλτρα προστατεύουν από τις ακτίνες UVA &amp; UVB, ενώ ισχυρά αντιοξειδωτικά παρέχουν αποτελεσματική προστασία από τις βλαβερές συνέπειες της ηλιακής ακτινοβολίας. Το εκχύλισμα άρνικας προσφέρει αντιφλεγμονώδη και αντιοξειδωτική δράση και το εκχύλισμα μάραθου τονώνει την επιδερμίδα. Η συνταγή είναι εμπλουτισμένη με καλέντουλα, χαμομήλι, σύμφυτο, αχιλλέα και εκχύλισμα βιολογικής αλόης που προσδίδουν ισχυρές καταπραϋντικές και μαλακτικές ιδιότητες. Ιδανική βάση και για το μακιγιάζ. Αδιάβροχη, δεν αφήνει λιπαρά κατάλοιπα.

Λιανική Τιμή: 22,90€ (30ml)
Γαλάκτωμα Σώματος Υψηλής Προστασίας SPF30
με φυσικά φίλτρα
Ενυδατικό αντηλιακό γαλάκτωμα σώματος για υψηλή προστασία από τις ακτίνες UVA &amp; UVB και με καταπραϋντικά φυτικά εκχυλίσματα.

Βασισμένο στον ηλίανθο, που διαθέτει ισχυρή αντιοξειδωτική και αντιγηραντική δράση, εμποδίζοντας τη δημιουργία ελευθέρων ριζών κατά τη διάρκεια της έκθεσης στον ήλιο. Είναι εμπλουτισμένο με εκχυλίσματα από καλέντουλα, σύμφυτο και χαμομήλι, ιδανικά συστατικά για τις ευαίσθητες επιδερμίδες. Περιέχει βιολογική αλόη που προσφέρει άμεση ανακούφιση από το ερύθημα και αίσθημα καύσου, ενώ ο σαμπούκος και η αχιλλέα καταπραΰνουν και αποτρέπουν το σχηματισμό των κηλίδων γήρανσης. Το λάδι αβοκάντο και το αμυγδαλέλαιο ενυδατώνουν σε βάθος και διατηρούν την ελαστικότητα του δέρματος. Η συνταγή περιλαμβάνει εκχύλισμα καρότου και βιταμίνη Ε που ενισχύουν την αντιοξειδωτική προστασία του προϊόντος. Κατάλληλο για όλη την οικογένεια. Αδιάβροχο.

Λιανική Τιμή: 19,90€ (150ml)
Βούτυρο Χαμηλής Προστασίας SPF10
με βιολογικά πιστοποιημένα φυτικά έλαια
Ενυδατικό αντηλιακό βούτυρο σώματος για φυσικό μαύρισμα.

Βασίζεται σε ένα πλούσιο συνδυασμό από βούτυρο κακάο, βούτυρο καριτέ και φυτικά έλαια που αναπληρώνουν άμεσα τη χαμένη υγρασία της επιδερμίδας και ενισχύουν την ελαστικότητά της. Ο ηλίανθος, το βιολογικό ελαιόλαδο, το λάδι καρύδας και το σιτέλαιο προσφέρουν αντιοξειδωτική προστασία και εξασφαλίζουν βαθιά ενυδάτωση. Το βιολογικό εκχύλισμα αλόης και χαμομηλιού απαλύνει και περιποιείται την επιδερμίδα, ενώ τα εκχυλίσματα από σύμφυτο, σαμπούκο, αχιλλέα και καλέντουλα καταπραΰνουν το ερεθισμένο από τον ήλιο δέρμα, προσφέρουν μαλακτική δράση και προστατεύουν από φλεγμονές του δέρματος. Ιδανικό για πολύ ξηρά και αφυδατωμένα δέρματα. Συνιστάται για χρήση ως ενυδατικό βούτυρο σώματος. Αδιάβροχο.

Λιανική Τιμή: 24,90€ (200ml)

Λάδι Σώματος Χαμηλής Προστασίας SPF6 για Φυσικό Μαύρισμα
Προηγμένη φυσική συνταγή για ένα εντυπωσιακό βαθύ μαύρισμα &amp; ενυδάτωση που διαρκεί.
Βασίζεται σε ένα μίγμα πλούσιων φυτικών ελαίων, όπως αμυγδαλέλαιο, ηλιέλαιο, βιολογικό λάδι καρύδας, λάδι αβοκάντο και βιολογικό ελαιόλαδο, που θρέφουν και ενυδατώνουν την επιδερμίδα. Εμπλουτισμένο με εκχυλίσματα καρότου και καρυδιού που προσφέρουν ένα άψογο βαθύ και υγιές μαύρισμα. Το σιτέλαιο, πλούσιο σε βιταμίνες Ε, Α &amp; D, βελτιώνει την ελαστικότητα του δέρματος και προστατεύει από τις επιβλαβείς συνέπειες των ακτίνων UVA &amp; UVB. Περιέχει καταπραϋντικά και αντιφλεγμονώδη φυτικά εκχυλίσματα από αχιλλέα, καλέντουλα, χαμομήλι και σαμπούκο, ενώ το βιολογικό εκχύλισμα αλόης προσφέρει μια ηρεμιστική και ενυδατική δράση, η οποία είναι ιδιαίτερα επωφελής για το ξηρό και αφυδατωμένο δέρμα. Χωρίς parabens, σιλικόνη, προπυλενογλυκόλη, υγρή παραφίνη. Με πρακτική αντλία.

Λιανική Τιμή: 15,90€ (200ml)
After Sun Γαλάκτωμα Σώματος για Ενυδάτωση &amp; Καταπράυνση
με αντιοξειδωτικά φυτικά εκχυλίσματα
Μοναδική σύνθεση που ενυδατώνει βαθιά και καταπραΰνει την επιδερμίδα μετά την έκθεσή της στον ήλιο, ενώ ταυτόχρονα βοηθάει στη διατήρηση του μαυρίσματος.

Βασισμένο σε ένα συνδυασμό από πλούσια φυτικά έλαια και βούτυρο καριτέ που αναπληρώνουν τη χαμένη υγρασία της επιδερμίδας και την ενυδατώνουν. Περιέχει ένα ισχυρό σύμπλεγμα από 9 βοτανικά εκχυλίσματα (χαμομήλι, καλέντουλα, σύμφυτο, ηλίανθο, αχιλλέα, φύλλο ελιάς, αλόη, σαμπούκο και καρότο) που προσφέρουν αντιφλεγμονώδεις και καταπραϋντικές ιδιότητες. Το εκχύλισμα βιολογικής αλόης βοηθά το δέρμα να διατηρήσει την υγρασία του, ενώ παράλληλα καταπραΰνει και ανακουφίζει από το ερύθημα και το αίσθημα καύσου. Το εκχύλισμα φύλλων ελιάς προσφέρει ισχυρή αντιοξειδωτική προστασία και αντιμετωπίζει τις επιβλαβείς συνέπειες της έκθεσης στον ήλιο.

Λιανική Τιμή: 15,90€ (200ml)

&nbsp;