Οι πόνοι στο στήθος δεν πρέπει ποτέ να αγνοούνται, ακόμα και στο δεξί μέρος του στήθους, επισημαίνουν οι επιστήμονες, σημειώνοντας πως οι αιτίες του πόνου στη δεξιά πλευρά του θώρακα ποικίλουν, και μπορεί αν κυμαίνονται από απλές επιπτώσεις υπερβολικής φυσικής δραστηριότητας μέχρι και λοιμώξεις, αλλά και σοβαρές υποκείμενες ιατρικές ασθένειες.

Δείτε τι μπορεί να σημαίνει ένας πόνος στο δεξί μέρος του στήθους:

<strong>Ιογενής λοίμωξη</strong>

Η λοίμωξη από ιούς που είναι υπεύθυνοι για κρυολόγημα ή γρίπη συνδέεται συχνά με τον πόνο στη δεξιά του πλευρά στο στήθος. Ο πόνος στο στήθος μπορεί να γίνει πιο έντονος με τη βαθιά αναπνοή και τον βήχα.
<strong>
Γαστρίτιδα</strong>

Η φλεγμονή στην βλεννογόνο επίστρωση του στομάχου εμφανίζεται συνήθως μετά από νηστεία ή υπερβολική κατανάλωση αλκοόλ και μπορεί να προκαλέσει κοιλιακό άλγος και πόνο στη δεξιά πλευρά του θώρακα.

<strong>Φλεγμονή του υπεζωκότα</strong>

Φλεγμονή στους ιστούς που περιβάλλουν τους πνεύμονες μπορεί να προκαλέσει πόνο στη δεξιά πλευρά του θώρακα, και σε ορισμένες περιπτώσεις, ο πόνος επιδεινώνεται με τη βαθιά αναπνοή και τον βήχα.

<strong>Ασθένειες της χοληδόχου κύστης
</strong>
Τα προβλήματα στην χοληδόχο κύστη συχνά εκδηλώνονται ως πόνοι στη δεξιά πλευρά του θώρακα και αυτό μπορεί να γίνει πιο αισθητό μετά την κατανάλωση τροφών που είναι πλούσιες σε λίπος. Μπορεί επίσης να νιώσετε πόνο, αν πέτρες από τη χολή φράξουν τη χοληδόχο οδό.

<strong>Διαταραχές του πεπτικού συστήματος</strong>

Αυτές αφορούν τον οισοφάγο και συχνά εκδηλώνονται με "σφίξιμο" στο στήθος, το οποίο μπορεί να εκδηλωθεί με πόνο στη δεξιά πλευρά του θώρακα.

<strong>Φλεγμονή του ήπατος και Ηπατίτιδα</strong>

Η φλεγμονή του ήπατος μπορεί να προκαλέσει αίσθημα "σκασίματος" στο στήθος, καθώς και πόνο στον δεξιό ώμο ή πόνο στην πίσω και δεξιά πλευρά του θώρακα. Ομοίως, ο πόνος στη δεξιά πλευρά του θώρακα μπορεί να οφείλεται σε ηπατίτιδα, η οποία είναι μια ασθένεια που προκαλεί οίδημα και φλεγμονή του ήπατος. Είναι απαραίτητο να κάνετε ιατρικές εξετάσεις για τη διάγνωση της ηπατίτιδας.
<strong>
Δυσλειτουργία στο πάγκρεας</strong>

Μια πιθανή φλεγμονή του παγκρέατος μπορεί να οδηγήσει σε κοιλιακή διόγκωση που, με τη σειρά της, μπορεί να αντανακλά τον πόνο στο στήθος.
<strong>
Γαστροοισοφαγική παλινδρόμηση</strong>

Είναι μια χρόνια κατάσταση κατά την οποία το περιεχόμενο του στομάχου ρέει πίσω μέχρι τον οισοφάγο. Ο ερεθισμός στον οισοφάγο μπορεί να εκδηλωθεί με πόνο στο στήθος.

<strong>Όγκοι στον θώρακα</strong>

Όγκοι που αναπτύσσονται μέσα στους πνεύμονες ή στις γύρω περιοχές μπορεί να οδηγήσουν σε πόνο στη δεξιά πλευρά του θώρακα.
<strong>
Υπερβολική άσκηση</strong>

Οι επίπονες φυσικές δραστηριότητες που απαιτούν τη χρήση των μυών του στήθους μπορεί να οδηγήσουν σε πόνο στην δεξιά πλευρά του θώρακα. Ο πόνος είναι πιθανόν να σχετίζεται με τραυματισμό των μυών και μπορεί να επιδεινωθεί με συγκεκριμένες κινήσεις.

<strong>Στρες</strong>

Το στρες μπορεί να επιδεινώσει διαταραχές του πεπτικού συστήματος, το οποίο οδηγεί σε πόνο στη δεξιά πλευρά του θώρακα. Μερικοί βασικοί παράγοντες στρες/άγχους είναι η δουλειά, το σχολείο, τυχόν προβλήματα στην οικογένεια ή/και προβλήματα διαπροσωπικών σχέσεων.

<strong>Μυικό τράβηγμα</strong>

Το τράβηγμα των μυών ή των συνδέσμων στο στήθος και οι τραυματισμοί στον θώρακα μπορεί να οδηγήσουν σε πόνο στην δεξιά πλευρά του στήθους.

<strong>Απόφραξη του οισοφάγου</strong>

Αυτό μπορεί να συμβεί από τροφές ή ποτά που καταναλώσατε και προκαλεί συμφόρηση, η οποία μπορεί να οδηγήσει σε πόνο στην δεξιά πλευρά του στήθους σας.

Πηγή: onmed.gr