Αναπροσαρμόζεται από την <strong>1η Νοεμβρίου 2015</strong> το <strong>επιτόκιο</strong> της <strong>ρύθμισης</strong> των<strong> ληξιπρόθεσμων οφειλών</strong> όσων είχαν υπαχθεί στην<strong> ρύθμιση των 100 δόσεων</strong>, από το 3% ετησίως στο 5% ετησίως, σύμφωνα με εγκύκλιο του <strong>ΙΚΑ</strong>.

Σημειώνεται ότι για ύψος κύριας <strong>οφειλής έως 5.000€</strong> δεν επιβάλλεται μηνιαία προσαύξηση στη <strong>ρυθμισμένη οφειλή</strong>, εφόσον ο οφειλέτης είναι φυσικό πρόσωπο και προσκομίσει εντός διμήνου από τη δημοσίευση του νόμου, δηλαδή έως 14/10/2015, στοιχεία που να τεκμηριώνουν ότι:
<ul>
	<li>Το ποσό κύριας <strong>οφειλής</strong> που υπάγεται στις διατάξεις <strong>ρύθμισης</strong> του Ν.4321/2015 υπερβαίνει το 50% του δηλωθέντος ετήσιου ατομικού εισοδήματός του.</li>
	<li>Η ακίνητη περιουσία του όπως αυτή προκύπτει από το έντυπο Ε9, δεν υπερβαίνει τα 150.000€.</li>
</ul>